Uzbekistan Airways ички парвозларга 30-50 фоизлик чегирма қилади - UzNews.uz\n24 декабрь 2020 г. 395 0\nUzbekistan Airways AЖ бошқаруви томонидан Ўзбекистон аҳолиси учун 2021 йил 1-3 январ кунлари Янги йил байрамини нишонлаш даврида авиакомпаниянинг барча маҳаллий қатновларига чегирмалар жорий этилди. Бу ҳақда компания Матбуот хизмати хабар берди.\n• индивидуал йўловчилар учун - 30%;\n• туристик гуруҳлар (5 ва ундан ортиқ киши), мактаб ўқувчилари, коллеж ўқувчилари, лицейлар, олий ўқув юртлари, ИИВ, МВ, ДХХ, ДСҚ, ЎзР ДБҚ ва бошқа идораларнинг махсус ўқув юртлари талабалари ва тингловчилари учун - 40%;\n• оила (2 ва ундан ортиқ киши, яъни: эр ва хотин, эр ва хотин ва уларнинг 18 ёшгача бўлган болалари, 18 ёшгача боласи бўлган ота ёки 18 ёшгача боласи бўлган оналар) учун - 50%;\n• нафақахўрлар учун - 50%;\n• ногиронлар учун - 50%;\n• 1941-1945 йиллардаги уруш қатнашчилари ва уларга тенглаштирилган шахслар учун - 50%;\n• 1941-194 йиллардаги уруш пайтида фронт ортида фидокорона меҳнати ва бенуқсон ҳарбий хизмати учун орден ва медаллар билан тақдирланган шахслар учун - 50%;\n• Чернобил AЭСидаги фалокат оқибатларини бартараф этишда иштирок этганлар учун - 50%.\n5 март, 08:43 697 0\n5 март, 20:11 596 0\n6 март, 18:18 402 0\n6 март, 12:39 386 0\n05 Март, Жума 596 0


Британияда карантинни бузганлик учун 10 минг фунт стерлинггача жарима белгиланди - Hidoyat.uz\nБританияда карантинни бузганлик учун 10 минг фунт стерлинггача жарима белгиланди\nАсосий саҳифа Янгиликлар Дунё янгиликлари Британияда карантинни бузганлик учун 10 минг фунт стерлинггача жарима белгиланди\nЧоп этилди Sentabr 21, 2020 Британияда карантинни бузганлик учун 10 минг фунт стерлинггача жарима белгиландиda fikr bildirishni o'chirish\nБританияда коронавируснинг иккинчи тўлқини юз бераётгани ортида ҳукумат карантин қоидасига амал қилмайдиганларга нисбатан янги жарималар киритди.\nБритания соғлиқни сақлаш вазири Мэтт Хэнкокнинг таъкидлашича, 28 сентябрдан карантинга амал қилмайдиганларга нисбатан минг фунт стерлингдан 10 минг фунт стерлинггача (13 минг доллар) жарима солинади.\nҚатъий чоралар авваламбор коронавирусга чалинганлар, улар билан алоқада бўлганлар ҳамда карантин чораларига амал қилмайдиган иш берувчиларга тааллуқли бўлади.\nВазир вазият оғирлашса, мамлакатда миллий локдаун ҳам киритилиши мумкинлигини айтган ва қоидабузарлар ҳақида полицияга маълум қилишга чақиран.\n“Агар қоидаларга риоя қилсак, миллий даражада карантин киритилишидан қочишимиз мумкин”, деб айтган Хэнкок.\nЖарима миқдори паст даромадли фуқаролар учун 500 фунт стерлингни, қолганлар учун минг фунт стерлингни ташкил қилади. Такрорий қоидабузарлик учун 10 минг фунт стерлинг жарима тўлашга тўри келади.\n“Биз бу вируснинг тарқалишини назорат қилиш, энг таъсирчан одамларнинг касалланиши олдини олиш учун барча имкони бор ишни қилишимиз керак”, деб таъкидлаб ўтган Британия бош вазири Борис Жонсон.\nШу билан бирга, ҳукумат карантин туфайли ишлай олмайдиганларга 500 фунт стерлингдан тўлаш мажбуриятини ўз зиммасига олган.\nБритания расмий идоралари маълумотларига кўра, Англия ва Уэльсда пандемия бошлангандан бери карантинни бузганлик учун 19 мингдан кўпроқ жарима ёзиб берилган, бироқ унинг ярмидан камроғи тўланган.\nКоронавирусга қарши вакцина кимларга тўғри келмаслиги маълум бўлди\nШавкат Мирзиёев БМТда ўзбек тилида нутқ сўзлайди\nТелефонга азон овозини ўрнатиб, ундан будильник сифатида фойдаланиш мумкинми?\nУламолар азоннинг аудио шаклидан намозга уйғотиш учун будильник сифатида фойдаланиш жоиз деганлар. Лекин айнан ўша уламолар агар азоннинг аудио шаклидан намозга уйғотиш учун эмас, балки, умумий уйқудан уйғотувчи восита сифатида фойдаланиш яхши иш эмас, балки, бундан сақланилган маъқул, дея таъкидлашган. Валлоҳу аълам.


Швециянинг ажойиб масжидлари | Azon.uz - Ахборот-таҳлилий портал\nШвециянинг ажойиб масжидлари\n916 12:30 19.04.2022\nШвеция аҳолисининг диний эътиқодини ҳисобга олган ҳолда кўпроқ масжидлар қурилмоқда. Баъзилар, албатта, эстетик жиҳатдан ҳайратланарли, бошқалари эса қизиқиш уйғотади. Чунки улар янада қулайроқ ва камтарона муҳитда ибодат қилиш учун жой таклиф қилади.\nБу Швецияда қурилган биринчи масжиддир. У 1976 йилда очилган. У очилганидан то ҳозиргача нафақат диний марказга, балки диний дарслар, фестиваллар ва бошқа кўплаб ижтимоий тадбирлар ўтказиладиган жойга айланган.\nСтокголм жанубидаги туркча услубдаги бу масжид қурилишига қарийб ўн йил вақт кетган ва 1 500 намозхон учун туҳфадир. Европадаги энг баланд минорасига эга (32,5 метр) бўлган бу масжид 2007 йилда очилган. Ҳозирда гуллаб-яшнаётган турк мусулмон жамоасига хизмат қилмоқда.\nСтокголм масжидининг қаерда жойлашгани ҳақида кўп йиллик мунозаралардан сўнг, қадимги Катарина электр станцияси қурилиши учун танланади. Қисман швециялик таниқли меъмор Фердинанд Боберг томонидан ишлаб чиқилган архитектура ёдгорлиги асл дизайндаги мавритан исломий архитектурасининг ажойиб намунаси дейиш мумкин.\nШвециядаги иккинчи энг қадимги масжид — Малмё масжиди 1984 йилда очилган. Аммо режалаштириш 1960 йилларда бошланган. Масжид йиллар давомида бир неча марта ҳужумларга учраган. У нафақат Малмё мусулмон жамоасига, балки Скане минтақасига ва ҳатто Копенгагенга ҳам хизмат қилади.\nКичик, лекин жуда машҳур Уппсала масжиди дунёдаги энг шимолий масжидлардан бири деб сифатида эътироф этилган. Бироқ Санкт-Петербург бу даъвони тезда рад этган. Бу Уппсала шаҳридаги иккита масжиддан бири. Бу ҳудуддаги жума намози ўқиладиган ягона масжиддир.\nШвеция Махсус масжид Масжидлар мусулмонлар Ислом\nТуркия Швеция ва Финляндия билан келишиб олди\n612 09:20 29.06.2022\nШвециянинг НАТОга аъзо бўлиши Туркиянинг қўлидами?\n773 13:25 26.06.2022\nШвециялик журналист ҳукумат олдига жиддий талаблар қўйди\n671 10:40 18.06.2022\nАлтун: “НАТОга аъзолик ҳуқуқ эмас, имтиёздир!”\n483 08:59 03.06.2022\n541 15:55 27.05.2022


Саломатлик 16 январ 2022 606\n“ПЗР тест топширганман, нега яна COVIDга тест топширишим керак?” Бир кунда юртимизга кираётган ПЗР тести бор 151 нафар фуқарода вирус аниқланди.\nКуни кеча ижтимоий тармоқларда Тошкент халқаро аэропортида коронавирусга тест топшириш жараёнида фуқаролар орасида норозилик ҳолатлари пайдо бўлгани ҳақида видеолавҳа тарқалди. Бу ҳолатнинг юзага келишига нима сабаб бўлди? Фуқаролар нимадан норозилик билдиришди?\nГувоҳ бўлиб турганимиздек, коронавируснинг янги штамми – SARS-CoV-2: B.1.1.529. (Omiсron) варианти дунё бўйлаб тез суръатларда тарқалмоқда ва юртимизда ҳам қайд этилиб, охирги 10 кун давомида касалланиш ҳолатлари 8 баробарга ошди.\nOmiсron штаммининг дунёда тез тарқалаётгани муносабати билан АҚШ, Дания, Корея Республикаси, Буюк Британия, Исроил, Нидерландия, Франция, Япония, Ҳиндистон каби давлатларда қўшимча карантин чекловлари жорий этилди.\nМавжуд хавфнинг олдини олиш мақсадида юртимизда ҳам чегара кесиб ўтиш жойларида фуқаролар ташриф буюришидан камида 48 соат олдин топширилган коронавирус инфекциясига ПЗР тест бўйича манфий натижали маълумотномага эга бўлишлари ҳамда халқаро аэропортлар, темир йўл вокзаллари ва автомобил ўтказиш чегара пунктларида коронавирус инфекциясига экспресс-антиген тест топширишлари белгиланди.\n📌Шу йил 15 январь куни Тошкент шаҳрига учиб келган 3 801 нафар фуқаролардан ҳам тест синамалари олинган.\n❗Уларнинг барчасида манфий ПЗР тести бўлганлигига қарамасдан 67 нафарида мусбат натижа аниқланган.\nЮртимиздаги барча чегара пунктлари орқали шу куни 15 041 нафар фуқаро ўтган. Улардан 151 нафарида коронавирусда мусбат натижа аниқланган.\nҚўлида касалликдан фориғлиги ҳақида маълумоти бўлган фуқароларнинг “нега яна қайта экспресс тест топширишим керак?” деб ўйлашлари табиий.\nЛекин кўриб турганингиздек, ПЗР тест топширган инсонларда ҳам вирус аниқланмоқда. Бу эса, касаллик янада “айёрлашиб”, яширин кўринишга кириб бораётганидан далолат.\nБундай ҳолатда юртимизга кириб келувчи ҳар бир фуқарони коронавирусга эксперсс-антиген тест топширтириб қабул қилиш энг тўғри йўлдир.\nКасаллик аниқланган фуқаролар ҳолатига кўра уй шароитида ёки шифохонада даволанишга йўналтирилди. Уй шароитида даволаниши керак бўлгани учун ҳар бир фуқарога аэропортнинг ўзида бепул 4 хилдаги дори-дармон берилмоқда.\n📌Экспресс тест нархи 5 АҚШ доллари эквивалентида белгиланган бўлиб, бу дунё кўрсаткичларига нисбатан энг арзон нархлардандир. Шунингдек, тест топшириш жараёнида талабалик гувоҳномасини тақдим этган талабаларга 50 фоиз чегирма берилади. I ва II гуруҳ ногиронлиги бор шахслар учун тестлар бепул. 2 ёшгача бўлган болалардан тест олинмайди. Бу тадбирлардан мақсад аҳолининг саломатлигини сақлаш ишларини самарали ташкил этишдир.\nВақтинча жорий этилган бу тартиб коронавирус инфекциясини юқтирган фуқароларни тезкор аниқлаш, даволаш ва инфекция тарқалишининг олдини олишга хизмат қилади.\nШунинг учун, юртдошларимиздан мазкур чора-тадбирларни тўғри қабул қилиб, ўз фуқаролик бурчини англаб, мамлакатимиз ҳудудида коронавирус пандемиясининг янги тўлқини кўтарилмаслиги учун шахсан ҳисса қўшишларини сўраб қоламиз.\nСанитария-эпидемиологик осойишталик ва жамоат саломатлиги хизмати.\n# Коронавирус # Вакцина\n21 май 2022,\nАҳоли орасида қандай кўз касалликлари кўп учрамоқда?\nГулистон шаҳрида ноқонуний майнинг фермалар аниқланди\nҚўқон шаҳрида белбоғли кураш бўйича Ўзбекистон Президенти соврини учун жаҳон чемпионати ўт...\nДоривор ўсимликларни маданий ҳолда етиштириш ва қайта ишлаш ҳамда даволашда улардан кенг ф...\nБухорода Халқаро зардўзлик ва заргарлик фестивали байрамона сайл билан бошланди\nЎзбекистон Президенти Япония ташқи ишлар вазирини қабул қилди\n29 апрел 2022, 20:48\n30 апрел 2022, 19:42\nЖамоат хавфсизлигини таъминлаш бўйича кўрсатмалар берилди\n3 май 2022, 22:12\nАйрим долзарб вирусли инфекциялар тарқалишига қарши курашиш чора-тадбирларини такомиллашти...


Хоккайдо шаҳри замонавий бешкурашчиларимизни қабул қилади / Olamsport.com\n08:37Рафаэль Надаль фаолиятидаги энг ажойиб зарбалар жамланмаси (ВИДЕО)\t0 08:10Жошуа - Фьюри жанги ҳақида: Биз бир кунда келишувга эриша оламиз\t0 07:42Фьюри: Шу йилнинг ўзида бир неча "бомж"ларни дўппосламоқчиман\t0 07:20МЮ футболчиси "Милан"га ўтади\t0 22:58Марадона мураббийлик фаолиятини давом эттиради\t0 21:09Расман. Уайт - Поветкин жанги бекор қилинди\t0 19:54Грунт қироли Рафаэль Надални табриклаймиз!\t1 19:21UFC ESPN on 9 жангчилари учун кафолатланган гонорарлар маълум\t0 18:56Adidas Ўзил билан ҳамкорлик қилишдан бош тортди\t0 18:34Емельяненко - Исмаилов оқшомининг андеркард жанги маълум 0 18:11Миллий Олимпия қўмиталарини қўллаб-қувватлаш учун 11,5 миллион доллар тақдим этилади\t0 17:48Matchplay 120. Навбатдаги кун натижалари\t0 17:26Испанияда ўйинлар мухлислар билан ўтади\t0 17:03UFC жангчиси АҚШдаги талончиларни "бузиб" ташламоқчи\t0 16:38Марта Костюк Ирпендаги турнир ғолибасига айланди\t0\nХоккайдо шаҳри замонавий бешкурашчиларимизни қабул қилади\nАна энди Ўзбекистон замонавий бешкураш федерацияси олдида лицензия олган икки нафар вакилимизни бўлажак Олимпия ўйинларига муносиб тайёрлаш вазифаси турибди. Айни шу масалалар юзасидан Ўзбекистон замонавий бешкураш федерацияси Бош котиби Ксения Гулямова Япония Вазирлар Маҳкамасининг Токио-2020 Олимпия ва Паралимпия ўйинлари бўйича департамент раҳбарининг ўринбосари Мики Камура билан учрашди.\nУчрашувда “Мезбон шаҳар ташаббуси” дастури муҳокама қилинди. Мазкур дастур ўзида Токио-2020 йўлида спортчиларни қўллаб-қувватлаш ва меҳмондўстлик ғояларини тарғиб қилади. Шунингдек, унинг доирасида миллатлараро маданият алмашинуви, иқтисодий ҳамкорлик масалалари ҳам кўриб чиқилади.\nАйни пайтгача Япониянинг Нагоя, Майдзуру ва Такасаки шаҳарлари Олимпия ўйинларидан аввал ўзбек спортчиларини ўқув-машғулот йиғинларини ўтказиш учун қабул қилишлари борасида келишувга эришилган эди. Мазкур учрашувдан сўнг ушбу шаҳарлар орасига Хоккайдо ҳам қўшилди. Бу ерда бешкурашчиларимиз ўқув-машғулот йиғинларини ўтказиб, Олимпия ўйинларига қадар маҳаллий иқлимга мослашиб олишади. Ушбу шаҳар от спортининг конкур йўналиши бўйича йирик мусобақалардан бирини қабул қилади ва бешкурашчиларимиз шуғулланиши учун муносиб жойдир.\nМаълумот учун, айни пайтда замонавий бешкураш бўйича терма жамоамиз Кипрнинг Лимассол шаҳрида ўқув-машғулот йиғинини олиб бормоқда. Федерация мутасаддилари эса спортчиларимизнинг Олимпия ўйинларига муносиб тайёрланишлари учун барча шароитларни яратишга уринмоқда.


Ўзбекистонда яна 2та янги агентлик ташкил этилди\n22:26 04 Июл 2020\n10:06 10.09.2019 (Янгиланган 10:08 10.09.2019) Ҳавола олиш\nЎзбекистонда Президент, ижод ва ихтисослаштирилган мактабларни ривожлантириш ҳамда Санитария Эпидемиологик осойишталик агентликлари ташкил этилди.\nТОШКЕНТ, 10 сен – Sputnik. Шу кунларда Ўзбекистонда яна иккита агентлик ташкил этилди, деб хабар қилмоқда Адлия вазирлигининг Ҳуқуқий ахборот телеграм канали.\n1.Президент, ижод ва ихтисослаштирилган мактабларни ривожлантириш агентлигини\nЎзбекистон президетнининг 9 сентябрда имзоланган 4444-сонли қарорига асосан Вазирлар Маҳкамаси ҳузуридаги Президент, ижод ва ихтисослаштирилган мактабларни ривожлантириш агентлигини ташкил этилди.\nҚарорда айтилишига кўра қуйидаги мактаблар ушбу агентликнинг идоравий бўйсунувига ўтказилди:\nМуҳаммад ал-Хоразмий номидаги ахборот-коммуникация технологиялари йўналишига оид фанларни чуқурлаштириб ўқитишга ихтисослаштирилган мактаб;\nМирзо Улуғбек номидаги ихтисослаштирилган давлат умумтаълим мактаб-интернати;\nАбу Али Ибн Сино номидаги ёш биологлар ва кимёгарлар ихтисослаштирилган мактаб-интернати;\nАгентликнинг асосий вазифалари деб президент, ижод ва ихтисослаштирилган мактабларда ёшларни аниқлаш, танлаш, ўқитиш ва тарбиялаш соҳасида ягона давлат сиёсатини амалга оширади ва давлат таълим стандартларини тасдиқлаш – белгиланган.\n2.Санитария-эпидемиологик осойишталик агентлиги\nПрезидентнинг 9 сентябрь куни имзоланган 5814-сонли фармонига асосан Ўзбекистонда Санитария-эпидемиологик осойишталик агентлиги ташкил этилди.\nФармонда айтилишига кўра, янги Агентлик Соғлиқни сақлаш вазирлигининг санитария-эпидемиология назорати хизмати ташкилотлари ва уларнинг ҳудудий бўлинмалари негизида ташкил этилади.\nАгентликнинг асосий вазифаси - аҳолининг санитария-эпидемиологик осойишталиги соҳасида ягона давлат сиёсатини олиб боришдир. Агентлик директори эса бир вақтнинг ўзида Бош давлат санитария врачи ҳисобланади.\nШунингдек, Давлат инспекцияси ва Агентлик ҳузурида юридик шахс ташкил этмасдан бюджетдан ташқари моддий рағбатлантириш ва ривожлантириш жамғармалари ташкил этилди, дейилган қарорда.


UzNews - Тошкентда ер усти метроси остидаги ер майдонлари ижарага берилади\nТошкентда ер усти метроси остидаги ер майдонлари ижарага берилади\nМайдон “E–Auksion” орқали берилади. У ерга савдо ва хизмат кўрсатиш, тайёр ҳолдаги овқатланиш маҳсулотлари, автотураргоҳлар, китоб дўконлари ҳамда маданий ҳордиқ чиқариш ва спорт масканлари барпо этилади.\nЯнгиҳаёт тумани ҳокимлиги\n“Тошкент шаҳрида барпо этилаётган ер усти метро линиялари остида жойлашган ер участкаларидан самарали фойдаланиш чора-тадбирлари тўғрисида”ги ҳукумат қарори қабул қилинди.\nҚарорга кўра, Тошкент метрополитенининг “Дўстлик–Қўйлиқ” ер усти метро йўналиши 1–5 бекатлари оралиғидаги ер майдонларидан самарали фойдаланиш мақсадида қуйидагилар ташкил этилади:\nпиёдалар ва велосипед йўлаклари;\nаҳоли сайр қилиши учун сайилгоҳлар;\nболалар ва спорт майдончалари.\nЕр усти метро йўналишлари остида жойлашган тегишли ер майдонлари хатловдан ўтказилган ҳолда уларнинг ер усти метро йўналишлари фаолиятига таъсир қилмайдиган қисми Тошкент шаҳар ҳокимлиги захирасига ўтказилади.\nУшбу ер майдонлари фудтрак ҳамда енгил турдаги қурилмаларни қуриш ва жойлаштириш учун “E–Auksion” электрон савдо платформаси орқали 5 йил муддатга ижара ҳуқуқи билан, истисно тариқасида, 12 ойга тенг улушларда бўлиб тўлаш шарти билан савдога чиқарилади.\nАукцион савдолари орқали олинган ер участкаларида савдо ва хизмат кўрсатиш, тайёр ҳолдаги овқатланиш маҳсулотлари билан савдо қилиш шохобчалари, китоб дўконлари, автотураргоҳлар ҳамда маданий ҳордиқ чиқариш ва спорт масканлари барпо этилади.


Телеканал бир кунда 24 соат мобайнида ҳар соат аввалида янгиликлар дастурини эфирга узатади. Бироқ, бу дастурларнинг ҳозирги телеканаллар фаолиятида кузатиладиганидек, бир қолипга тушиб қолишига йўл қўйилмайди. Аксинча, янгиликлар дастури эфирга чиқиш вақти эркин бўлади. ЎзМТРК раиси биринчи ўринбосари Бобир Алихоновнинг айтишича, теле- ва радиоканал фаолияти янгиликлар пайдо бўлишига боғлиқ бўлади.\nЯъни, бирор муҳим воқеа-ҳодиса, тадбир ёки анжуман бўлиши билан, янгиликлар дастури кутилмайди, аксинча тезкорлик билан томошабинлар ва тингловчилар эътиборига ҳавола этилади.\n“O’zbekiston 24” телерадиоканали ўз фаолиятининг илк вақтларида дунёнинг 9 мамлакатида ўз мухбирига эга бўлади. Бунда, биринчи галда, Ўзбекистон жойлашган минтақа мамлакатларига эътибор қаратилади. Шу билан бирга, ЎзМТРК раисининг биринчи ўринбосари Бобир Алихоновнинг сўзларига кўра, мухбирлар тармоғи, кейинчалик, дунёнинг деярли барча қитъаларини қамраб олади.\nБобир Алихонов O’zbekiston 24


ЮКСАЛИШНИНГ МУҲИМ ОМИЛИ - Ўзбекистон овози газетаси\nДавлатимиз раҳбарининг Халқ депутатлари Тошкент ва Андижон вилоятлари Кенгашларининг яқинда бўлиб ўтган навбатдан ташқари сессияларидаги маърузаларида нафақат мазкур ҳудудлар, балки бутун мамлакатимизда эришилаётган ютуқлар чуқур таҳлил қилиниб, истиқболдаги вазифалар аниқ белгилаб берилди. Айниқса, жойларда ишни бугунги замон талаблари асосида ташкил этиш лозимлигига алоҳида эътибор қаратилди. «Такрор айтаман, — деди Президентимиз, — бизга бўлаверади, деган эскича қараш билан фақат томорқадан олинадиган даромад ёки олди-сотди ишларига кўз тикиб яшаш бизга энди ярашмайди».\nМиллий иқтисодиётни, жумладан, кичик бизнес ва хусусий тадбиркорликни янада изчил ва юксак суръатларда ривожлантириш, янгидан-янги саноат корхоналарини ташкил этиш орқали қЎшимча иш ўринлари барпо этиш, фаровонлик ва ободликка эришиш учун яратилган кенг кўламли солиқ ва божхона имтиёзларидан самарали фойдаланиш, салоҳиятли маҳаллий ишлаб чиқарувчиларга хорижий шерикларни жалб этиш учун кўмаклашиш, шунинг ҳисобидан юқори технологиялар ва инновацион Fоялар, тайёр маҳсулот, ички ва ташқи бозорда рақобатдош бўлган товарларни ишлаб чиқаришни йўлга қўйиш зурур.\nДарҳақиқат, тараққиётимизнинг устувор йўналишлари орасида иқтисодиёт ва унинг етакчи тармоқларини модернизация қилиш, техник ва технологик жиҳатдан янгилаш, ишлаб чиқаришни диверсификациялаш муҳим ўрин тутади. 2008 йилда бошланган глобал молиявий-иқтисодий инқироз модернизациялашнинг аҳамиятини янада ошириб юборди. Шу боис давлатимиз раҳбари: «жаҳон иқтисодий инқирози ишлаб чиқаришни мунтазам янгилаб, модернизация қилиб бориш зарурлигини кун тартибига янада ўткир қилиб қўймоқда ва бунинг учун бор куч-имкониятимиз ва ресурсларимизни сафарбар этишни талаб қилмоқда», деб алоҳида таъкидлайди.\nҳақиқатан ҳам маҳсулот ишлаб чиқаришни ҳозирги замон технологиялари даражасида ўзлаштирмасдан, эскирган асбоб-ускуналар ва технологияларни замонавий ва унумдорларига алмаштирмасдан, янги инновацион ғояларни ўзлаштирмасдан, жаҳон иқтисодиётига интеграциялашмасдан, замон талабларига жавоб берадиган ишлаб чиқариш ва кадрлар таркибига эришмасдан туриб бугун миллий иқтисодиётда ҳам, халқаро иқтисодий маконда ҳам юксак самараларга эришиб бўлмаслик аён.\nМодернизация сўзи «модерн», яъни янги, замонавий деган маънони англатади. Модернизациялаш ишлаб чиқаришни такомиллаштириш, янгилаш, замон талаблари ва меъёрлари, сифат кўрсаткичларига мувофиқлаштиришдан иборат жараён бўлиб, асосан микродаражада, яъни корхоналарда амалга оширилади. Бунда, аввало, машиналар, асбоб-ускуналар, технологик жараёнлар замонавийлаштирилади.\nМодернизациялаш, шунингдек, кўп илм талаб қиладиган технологияларга ўтишни тезлаштириш ва ишлаб чиқаришнинг инновацион йўналишини кучайтириш, халқаро рақобатбардошликни, пировардида давлат иқтисодий қудратини янада юксалтиришга хизмат қилиши билан ҳам эътиборлидир.\nМодернизациялаш ва диверсификациялаш солиқ ва бошқарув тартиботини муттасил такомиллаштириб боришни тақозо этгани боис, бунда давлатнинг ўрни ва роли жуда муҳим.\nМамлакатимиз саноатида ишлаб чиқариш таркибининг такомиллашуви энергия – хомашё тармоқлари ривожланиши ҳисобидан эмас, балки машинасозлик ва металлни қайта ишлаш соҳаси улушининг муттасил ошиши баробарида кечмоқда. Бу иқтисодиёт секторларини модернизациялаш ва реконструкция қилиш жараёнларидаги энг самарали йўллардандир. Узоқни кўзлаб, пухта ўйлаб юритилаётган ана шундай изчил иқтисодий сиёсат натижасида хомашё бўлмаган тайёр товарларимизнинг экспортдаги улуши 70 фоиздан ошди. Глобал молиявий-иқтисодий инқироз ҳамон давом этаётган, ҳатто энг ривожланган мамлакатларнинг ҳам экспорт имкониятлари кескин пасайиб, ишсизлик авж олиб, кўплаб ижтимоий муаммолар юзага келаётган мураккаб шароитда республикада бундай ютуқларга осонлик билан эришилаётгани йўқ, албатта. Давлатимиз раҳбари қайд этганидек, бу рақамлар ҳақида шунчаки гапириш осон, лекин улар қандай катта маблағ, қандай катта меҳнат ҳисобидан амалга оширилаётганига эътибор қаратиш лозим. Бунинг замирида тинимсиз ҳаракат, хорижий ҳамкорларни топиб, уларга барча зарур шароитларни яратиб бериш билан боғлиқ машаққатли меҳнат мужассам.\nЮртимизда эришилаётган ана шундай юксак кўрсаткичлардан бири саноатнинг ва инвестицияларнинг ўсиш суръатлари тобора ошиб бораётганида ҳам намоён бўлаётир.\nЎзбекистонда саноат маҳсулоти ишлаб чиқариш ва асосий капиталга инвестициялар динамикасига эътибор қаратамиз.\n2000 йилда саноат маҳсулотлари ишлаб чиқариш 105,9 фоизни ташкил этгани ҳолда, асосий капиталга киритилган инвестициялар 101,0 фоизга ўсган. 2012 йилда ушбу кўрсаткичлар 107,7 ва 114,0 фоизга ўсган.\nУшбу рақамлардан кўриниб турибдики, 2000 йилгача мамлакатимизда саноат маҳсулотлари ишлаб чиқаришнинг йиллик ўсиш суръатлари асосий капиталга инвестициялар киритишдан юқорироқ бўлган. Сўнгги йилларда бу борадаги нисбат сезиларли даражада ўзгарди. Яъни, 2012 йилда инвестициялар саноат маҳсулотлари ишлаб чиқариш суръатларига нисбатан қарийб 2 баробарга устунроқ ўсди. Бу мамлакатимизда инвестициялар, жумладан, хорижий инвестициялар учун яратилган шароит ва қулайликларнинг амалдаги самарасидир.\nЎз навбатида, кенг кўламда жалб этилаётган инвестициялар янги қувватларни барпо этиш, реконструкция ва модернизация қилиш, ишлаб чиқаришни диверсификациялаш имкониятини кенгайтиришга хизмат қилмоқда.\nЮртимизда модернизациялаш, аввало, ўз ички имкониятларимизга таянган ҳолда, айни вақтда халқаро молия муассасалари билан ҳамкорликда амалга оширилмоқда. Инвестиция дастурининг 75 фоизи ички манбалар, қолган қисми эса хорижий инвестициялар ҳисобига молиялаштирилаётгани фикримизнинг далилидир.\n2012 йилда мамлакатимизни ижтимоий-иқтисодий ривожлантириш якунлари ҳамда 2013 йилга мўлжалланган иқтисодий дастурнинг энг муҳим устувор йўналишларига бағишланган Вазирлар Маҳкамасининг мажлисидаги маърузада таъкидланганидек, жами инвестицияларнинг қарийб 74 фоизи ишлаб чиқаришни модернизация қилиш ва янгилашга қаратилган дастур ва лойиҳаларни амалга оширишга йўналтирилди.\nШу ўринда улардан айримларини – янгидан ташкил этилган «Навоий» эркин индустриал-иқтисодий зона ва «Ангрен» махсус индустриал зоналари бугунги кунда мамлакатимизнинг ишлаб чиқариш салоҳиятини модернизация қилишга қаратилган лойиҳаларни амалга оширишда муҳим ўрин тутаётганини алоҳида таъкидлаш керак.\nМаълумки, республикамиз экспорт ва импорт сиёсатида ҳам ижобий ўзгаришлар кузатилмоқда. Ўтган йили экспорт ҳажми 11,6 фоиз ошди. Унинг таркибида хомашё, масалан, пахта толасининг улуши муттасил пасайиб бормоқда. Айни пайтда импорт таркибида машина ва асбоб-ускуналарнинг ҳиссаси 44 фоизни ташкил этмоқда.\nЭкспорт ва импорт операцияларига янги, тайёр маҳсулотлар турларини киритиш йўли билан мамлакат ташқи савдо алоқаларини диверсификациялаш, айниқса, ҳозирги шароитда, муҳим аҳамиятга эга. Чунки ташқи савдони диверсификациялаш ягона бозорга ва мавсумий тебранишларга боғланиб қолиш даражасини камайтириш имконини беради. Диверсификация нафақат бир турдаги маҳсулот ишлаб чиқаришга ёки ягона хўжалик фаолиятига боғлиқликнинг олдини олиш, балки мавжуд бозорлардаги улушни ошириш, янги бозорларни эгаллаш, капитал оқими учун янги соҳаларни топишда ҳам зарурий омил ҳисобланади.\nШуниси қувончлики, мамлакатимизни ислоҳ этиш ва модернизациялаш концепцияси бугун дунёнинг тараққиёт сари интилаётган аксарият давлатларида катта қизиқиш уйғотмоқда. Юртимизда одамлар ҳаёт сифати ва фаровонлигини ошириш мақсадида амалга оширилаётган туб ислоҳотлар юксак самаралар бераётганини эса вақтнинг ўзи кўрсатиб турибди.


БАРЧА САЪЙ-ҲАРАКАТЛАРИМИЗ ЗАМИРИДА ХАЛҚИМИЗНИ РОЗИ ҚИЛИШ МАҚСАДИ МУЖАССАМ - Ўзбекистон овози газетаси\nНаманган – мамлакатимизнинг ҳар томонлама ривожланган, гўзал вилоятларидан бири. Кейинги йилларда унинг иқтисодий салоҳияти ошиб, шаҳар ва қишлоқлар обод бўлиб бормоқда. Жорий йилнинг биринчи чорагида ялпи ҳудудий маҳсулот 8,7 фоиз ўсган. Бу улкан бунёдкорлик ишларига асос бўлмоқда.\nМустақиллигимизнинг 25 йиллиги арафасида Қамчиқ довони орқали 19,2 километрлик ноёб туннелни ўз ичига олган Ангрен – Поп электрлаштирилган темир йўли очилгани мамлакатимиз ҳаётида тарихий воқеа бўлди. Бу йўл кўплаб иқтисодий имкониятлар қатори Наманган вилоятининг муҳим транзит ҳудудига айланишини ҳам таъминлади.\nБиринчи Президентимиз Ислом Каримовнинг 2015 йил 24 ноябрдаги қарори билан тасдиқланган 2016-2019 йилларда Наманган вилоятининг саноат салоҳиятини ривожлантириш дастурига мувофиқ юзлаб инвестиция лойиҳалари амалга оширилмоқда. Уларнинг орасида умумий қиймати 2 миллиард 1 миллион доллар бўлган Тўрақўрғон иссиқлик электр станцияси алоҳида ўрин тутади. Ушбу электр станцияси нафақат Наманган вилояти, балки бутун Фарғона водийсида электр энергиясига бўлган талаб ва эҳтиёжни қондиришга хизмат қилади.\nНаманганда кичик бизнес ва хусусий тадбиркорлик соҳаси изчил ривожланмоқда. Вилоят ишбилармонлари замонавий технологиялар асосида харидоргир маҳсулотлар ишлаб чиқариб, экспортдан катта даромад топмоқда. Жорий йилнинг биринчи чорагида 79 корхона 17,4 миллион долларлик маҳсулотни экспорт қилган. Экспортчи корхоналар сафига 19 янги субъект қўшилган.\nПрезидентимиз Наманганга ташрифи давомида ана шу режалар ижроси, амалга оширилаётган бунёдкорлик ишлари ва истиқболли лойиҳалар билан танишди.\nНаманган – кўплаб буюк алломаларга қанот бўлган замин. Бу кўҳна юртда Махдуми Аъзам Косоний, Бобораҳим Машраб, Фазлий Намангоний, Нодим Намангоний, Муҳаммадшариф Сўфизода сингари шоир ва маърифатпарварлар туғилиб ижод қилган.\nШавкат Мирзиёев 2016 йил 2 ноябрь куни Наманган вилояти сайловчилари билан учрашувда Исҳоқхон Ибрат ҳақида алоҳида тўхталиб, у кишига атаб замонавий боғ яратиш, ёдгорлик мажмуаси ва “Ибрат мактаби”ни ташкил қилиш ташаббусини баён этган эди. Бу таклиф жамоатчилик томонидан кенг қўллаб-қувватланиб, ҳозирги кунда қурилиш ишлари жадал олиб борилмоқда.\nПрезидентимиз ушбу мажмуа қурилишини бориб кўрди.\nБунёд этилаётган боғ одамларнинг мазмунли ҳордиқ чиқаришига қулайлик яратиш билан бирга маънавий оламини ҳам бойитади. Бу ерда маърифатпарвар бобомизнинг ҳайкали ўрнатилади. Музей Исҳоқхон Ибратнинг ҳаёти, серқирра фаолияти билан таништиради. “Ибрат мактаби”да ёшлар хорижий тилларни ўрганади. Буларнинг барчаси яхлит комплекс сифатида алломанинг буюк хизматларини қадрлаш, меросини ўқиб-ўрганиш ва тарғиб қилишда муҳим ўрин тутади.\nХIX асрда Тўрақўрғон заминида туғилиб ўсган Ибрат домла араб, форс, рус, ҳинд, урду, инглиз, француз тилларини яхши билган, деди Президентимиз. Дунёнинг кўплаб мамлакатларида бўлиб, Шарқ ва Европа илм-фани, маданияти ва санъати билан яқиндан танишган, юртимизга илғор маданият ва техника янгиликларини олиб киришга интилган.\nИбрат домла ўлкамиздаги илк матбаачилардан бири сифатида 1908 йили Оренбург шаҳридан литографик машина сотиб олиб, уни Оренбургдан Қўқонгача поездда, Қўқондан Тўрақўрғонга туяларга ортиб, катта машаққатлар билан олиб келган ва ўз ҳовлисида “Исҳоқия босмахонаси”ни ташкил қилган. Бу маърифатпарвар инсон кўплаб илмий, педагогик ҳамда бадиий асарлар яратган, ўз қишлоғида янги мактаб ва кутубхона очган, аҳоли учун замонавий боғ барпо қилган, ҳозиргача ғоят ноёб ҳисобланадиган олти тилли луғат яратиб, ўз босмахонасида чоп эттирган. Унинг “Фарғона тарихи” асари мамлакатимиз тарихига оид нодир манбалардан биридир.\nДавлатимиз раҳбари мазкур комплексни мазмун жиҳатидан такомиллаштириш, тил ўргатиш бўйича махсус мактабни Наманган давлат университети қошида ташкил этиш, бу ерда Алишер Навоий номидаги Тошкент давлат ўзбек тили ва адабиёти университети, Ўзбекистон давлат жаҳон тиллари университети билан ҳамкорликда хорижий тилларни ихтисослаштирилган тарзда ўргатиш зарурлигини таъкидлади. Ўқитувчи ва ўқувчиларга барча шароитлар яратиш, бу ерда босмахона ташкил этиш, мажмуа атрофини ободонлаштириш бўйича кўрсатмалар берди.\nАтоқли маърифатпарвар аждодимиз ўзига Ибрат тахаллусини бежиз танламаган, деди Президентимиз. Унинг элу юрт тараққиёти йўлидаги фидокорона ҳаёти нафақат ўз даврида, балки бугун ҳам барчамиз учун ҳақиқий ибрат намунаси бўлиб қолмоқда. Бу ерда шундай муҳит яратиш керакки, аллома бобомизга муносиб бўлсин. Ёшлар хорижий тилларни, аждодлари тарихини чуқур ўргансин. Пойтахтимиздаги университетлар ўқитувчилари, чет эллик мутахассислар келиб дарс берсин.\nГап ёшлар тарбияси ҳақида борар экан, бу борада шошмаслик, ёшлар ва ота-оналарнинг талаб-истакларидан келиб чиқиб, ҳар томонлама пухта ўйлаб иш тутиш керак, деди Президентимиз.\nШавкат Мирзиёев тумандаги Наманган кўчасида халқ ичига кириб, одамлар билан мулоқот қилди. Аҳоли Президентимиз ташрифидан хурсандлигини, амалга оширилаётган ўзгариш ва янгиликлардан мамнун эканини изҳор этди.\nДавлатимиз раҳбари Мингбулоқ туманидаги “Мингбулоқнефть” Ўзбекистон – Хитой қўшма корхонасига ташриф буюрди.\nШу ерда Фарғона водийсида ўтказилган геологик қидирув ишлари натижалари ҳақида маълумот берилди. Қидирув ишлари кўплаб турдаги табиий бойликларни аниқлаш имконини берди. Келгусида уларни ўзлаштириш бўйича замонавий корхоналар ташкил этилади.\nЎзбекистон Республикаси Президентининг 2017 йил 2 майдаги “2017-2021 йилларда гидроэнергетикани янада ривожлантириш чора-тадбирлари дастури тўғрисида”ги қарорига мувофиқ, Наманган вилоятида умумий қуввати 38,5 мВт, ишлаб чиқариш қуввати 150,8 миллион кВт соатни ташкил этувчи кичик гидроэлектр станцияларини қуриш кўзда тутилган. Жумладан, Учқўрғон тумани ҳудудида Катта Фарғона каналида кичик ГЭСлар каскадини қуриш режалаштирилган.\nПрезидентимиз сувдан энергия олиш табиат инъом этган имконият, бундай энергия қайта тикланиши, экологик тозалиги ва арзонлиги билан афзал эканини таъкидлади. Хитой тажрибаси асосида мамлакатимизнинг барча ҳудудида кичик гидроэлектр станциялари қурилиши, келгусида электр таъминотининг катта қисми ушбу манбалар ҳисобидан қопланишини қайд этди.\nСув тозалаш иншоотлари барпо этиш, аҳолини тоза ичимлик суви билан таъминлаш қамровини кенгайтириш масалаларига алоҳида эътибор қаратилди.\nМамлакатимизда қишлоқ хўжалиги, айниқса, чорвачилик, паррандачилик, боғдорчиликни ривожлантириш, бу борада янги лойиҳаларни ҳаётга татбиқ этишга қаратилаётган алоҳида эътибор озиқ-овқат маҳсулотлари ишлаб чиқаришни кўпайтиришга, аҳоли фаровонлигини таъминлашга хизмат қилмоқда.\n«Gold Fresh Fruits» МЧЖда 482 гектарлик интенсив боғ ташкил этилган. 300 дан зиёд киши меҳнат қилаётган жамиятда гилос, олхўри, шафтоли, хурмо ва ўрик кўчатлари парваришланмоқда. 104 гектар ер гилос кўчати экиш учун тайёрланмоқда.\nКорхона ҳудудида 2018 йил охиригача яна 400 гектардан ортиқ майдонда гилос боғи ташкил этиш режалаштирилган. Бунинг учун 45 миллион доллар маблағ сарфланади. Бир йилда 10 минг тоннадан ортиқ маҳсулот етиштириш, 30 миллион долларлик экспорт қилиш кўзда тутилган. Корхонада 6,5 гектарда мева-cабзавотларни қайта ишлаш, сақлаш ва қадоқлаш логистика маркази ташкил этиш мўлжалланган. Натижада 300 янги иш ўрни яратилади.\nБиринчи Президентимизнинг 2015 йил 29 декабрдаги 2016-2020 йилларда қишлоқ хўжалигини янада ислоҳ қилиш ва ривожлантириш чора-тадбирлари тўғрисидаги қарори бўйича Халқ банки қатор лойиҳаларни амалга оширмоқда. Банкнинг молиявий кўмагида Тўрақўрғон туманида ташкил этиладиган 2 минг бош қорамолга мўлжалланган чорвачилик комплекси ва сутни қайта ишлаш лойиҳаси шулар жумласидандир. Лойиҳа қиймати 11,8 миллиард сўмлик ушбу комплекснинг ер майдони 510 гектар бўлиб, шундан чорва моллари учун озуқа маҳсулотлари етиштиришга 500 гектар, қурилиш ишлари учун 10 гектар ер ажратилиши режалаштирилган. Комплексда йилига 4 минг 280 тонна сут, 150 тонна гўшт етиштирилади. Лойиҳани 2018 йилнинг учинчи чорагида ишга тушириш мўлжалланган.\nШу ерда Учқўрғон туманидаги «Muhammadali hamkor biznes» масъулияти чекланган жамиятида 10 гектарда иссиқхона ва томат пастаси ишлаб чиқариш заводи, Наманган шаҳридаги «Jahon javohiri invest» ва Поп туманидаги «Namangan agro logistic» МЧЖларда қишлоқ хўжалиги маҳсулотларини сақлаш, қайта ишлаш ҳамда иссиқхона ташкил этиш лойиҳалари тақдимоти ҳам ўтказилди.\nЮқори технологиялар асосида қишлоқ хўжалиги маҳсулотлари етиштириш, боғдорчиликни ривожлантириш, айниқса, гилоснинг серҳосил, эртапишар навларини экишни кўпайтириш керак, деди Президентимиз.\nШавкат Мирзиёев Поп туманидаги “Ўзбекистон темир йўллари” акциядорлик жамиятига қарашли Кўмир брикети ишлаб чиқариш заводига ташриф буюрди.\nМамлакатимизда энергетика соҳаси изчил ислоҳ этилмоқда. Энергия манбалари диверсификация қилиниб, аҳоли ва ташкилотларга бир неча турдаги энергия етказиб бериш чоралари кўрилмоқда.\nПоп туманида шу соҳадаги яна бир корхона ишга туширилди. Қиймати 7 миллион доллар бўлган мазкур лойиҳа натижасида йилига 500 минг тонна кўмир брикети ишлаб чиқарилади. Корхонада 160 иш ўрни яратилди.\nПрезидентимиз брикет ишлаб чиқариш жараёнини кўздан кечирди. Маҳсулотнинг нархи, самарадорлиги билан қизиқди. Заводда кўмир кукуни замонавий технология асосида қайта ишланиб, қуввати юқори моддалар билан бойитилади, ҳид ва зарарли газлардан тозаланади, ташиш учун қулай қилиб қадоқланади.\nЗавод маҳсулотларини мамлакатимиз ҳудудларига тарқатиш пунктлари ташкил этиш, брикет ва уни ёқишга мос печларни аҳолига етказиб бериш, бунинг учун имтиёзли кредитлар ажратиш кераклиги таъкидланди.\nБу ерда “Ўзқурилишматериаллари” акциядорлик жамияти томонидан амалга оширилиши мўлжалланган лойиҳалар тақдимоти ҳам ўтказилди. Наманган вилоятида 2017-2018 йилларда қурилиш материаллари ишлаб чиқаришга 200 миллион долларлик инвестиция йўналтирилмоқда.\nБундан мақсад – аҳолини арзон, сифатли, кенг турдаги қурилиш материаллари билан таъминлаш, янги иш жойлари очиш. Бундай материаллар кўп ва арзон бўлса, одамлар уй-жой қуради, янги мактаб ва шифохоналар, корхоналар, йўллар бунёд этилади. Халқимиз фаровонлиги янада ошади.\nПоп туманида цемент, шифер, асбест қувурлар, бетон ва ярим синтетик мойлаш материаллари, Косонсой ва Янгиқўрғон туманларида цемент, Наманган шаҳрида керамик плита ва сантехника маҳсулотлари, Поп, Тўрақўрғон, Уйчи, Янгиқўрғон туманларида пишиқ ғишт, Чуст туманида пардозлаш тошлари ишлаб чиқаришни ташкил этиш лойиҳалари тақдимоти ўтказилди.\nДавлатимиз раҳбари Чуст туманида қурилаётган Ўсимликларни ҳимоя қилувчи кимёвий воситалар ишлаб чиқарувчи завод фаолияти билан танишди. “Ифода агро кимё ҳимоя” масъулияти чекланган жамияти ўз маблағи ва “Ҳамкорбанк” кредити ҳисобидан бунёд этаётган ушбу заводда қишлоқ хўжалиги экинларини турли касалликлардан ҳимоя қилувчи 28 турдаги кимёвий препаратлар ишлаб чиқарилиши кўзда тутилган. Корхонанинг лойиҳа қиймати 6,5 миллион долларни ташкил этади.\nУшбу завод ишга тушганидан кейин кимёвий препаратларни хориждан келтиришга эҳтиёж қолмайди, бундай маҳсулот билан мамлакатимизни тўлиқ таъминлаш, ҳатто уни экспорт қилиш имконияти пайдо бўлади.\nПрезидентимиз препаратларни тайёрлашда илмий-тадқиқот институтлари билан ҳамкорликни йўлга қўйиш, маҳсулотлар сифатини яхшилаш, экспортни кенгайтириш зарурлигини таъкидлади.\nШу ерда Наманган вилояти ҳудудидаги паст рентабелли адирларда ёнғоқзор, пистазорлар бунёд этиш, пахта ва ғалла майдонларини камайтириш ҳисобига қишлоқ хўжалиги маҳсулотлари етиштиришни кўпайтириш, ковул экишни ташкил қилиш, паррандачилик ва эчкичиликни ривожлантириш лойиҳалари тақдимоти ҳам бўлиб ўтди.\nДавлатимиз раҳбари кам ҳосил берадиган, зарар кўриб ишлаётган туманларда пахта майдонларини кескин камайтириш, унинг ўрнига юқори даромад берадиган мева-сабзавот, полиз экинлари экиш лозимлигини таъкидлади. Токи одамларимиз меҳнатининг роҳатини кўрсин, ҳаётидан рози бўлсин.\nМамлакатимизнинг айрим ҳудудларида, жумладан, Наманган вилоятида ўсадиган ковул барги, меваси ва томир пўсти табобатда қўлланилади. Турли шишларни даволаш, нафас қисиши, талоқ қотиши, қуртларни ҳайдаш, полиартрит, бўқоқ каби касалликларни даволашда ишлатилади. Бу йил вилоятда 3 минг гектардан зиёд майдонда ушбу ўсимликни экиш режалаштирилган. Кам харажат ва оз меҳнат талаб қиладиган бу ўсимликдан йилига тўрт марта ҳосил олиш мумкин.\nКовул етиштириш бўйича илмий асослар ишлаб чиқиш, экспорт қилиш механизмини яратиш, вилоятда ковулчиликни ривожлантириш бўйича ассоциация ташкил этиш юзасидан мутасаддиларга тегишли топшириқлар берилди.\nСултон Увайс Қараний зиёратгоҳи Наманган вилоятидаги муборак масканлардан биридир. Қадамжо мақбара, масжид, рамзий дарвоза ва музейдан иборат.\nҚадамжони қадимий усулда таъмирлаш, кенг ва обод зиёратгоҳга айлантириш, зиёратчиларга зарур шароитлар яратиш, кутубхона ташкил этиш бўйича тавсиялар берилди.\nЎзбекистон Республикаси Президенти, Қуролли Кучлар Олий Бош Қўмондони Шавкат Мирзиёев Чортоқ туманидаги чегара постини бориб кўрди.\nПостда ҳарбийларимиз учун барча зарур шароитлар яратилган.\nПрезидентимиз чегара постида хизмат қилаётган ҳарбийлар билан суҳбатлашди.\nДавлатимиз раҳбари Янгиқўрғон туманидаги "Бўстон" маҳалла фуқаролар йиғинида маҳалла аҳли билан суҳбатлашди. Фуқаролар маҳалла тизимига қаратилаётган алоҳида эътибор жамиятда маънавий муҳитни, одамларнинг эртанги кунга ишончини мустаҳкамлашда муҳим омил бўлаётганини таъкидлади.\nНаманган шаҳрида Президентимиз раислигида мутасадди раҳбарлар ва вилоят фаоллари иштирокида йиғилиш ўтказилди. Унда вилоят иқтисодиётини янги босқичга кўтариш, инфратузилмани ривожлантириш, муҳандислик-коммуникация тармоқларини яхшилаш, аҳолини иш билан таъминлаш ва турмуш даражасини янада ошириш масалаларига алоҳида эътибор қаратилди.


Saodat журнали | “Saodat” журнали ва унинг иловаси "Гулчехралар" газетаси | 4 - сахифа\nБилганимиз “Зумрад ва Қиммат”ми?..\n“Бир бор экан, бир йўқ экан, қадим-қадим замонда қарға қақимчи экан, чумчуқ чақимчи экан…” Болалигимизда тинглаган эртакларимиз дебочаси бўлган бу сўзлар барчамиз учун қадрли бўлиб, умримизнинг беғубор, бетакрор дамларини ёдга солади. Ҳаёт ҳақидаги илк тасаввурларимиз ана шу эртаклар оламида шаклланган. Аждодларимиз “этук” деб атаган ушбу халқ оғзаки ижодиёти ҳақида илк маротаба Маҳмуд Кошғарийнинг «Девону луғотит турк» асарида тўлиқ маълумот берилган. ...\tБатафсил »\nХизматга раҳмат шуми?\nЭрта тонгдан кўпчилигимиз ишга, ўқишга шошиламиз. Зарур юмушларимизни бажариш учун қаерларгадир ошиқамиз. Манзилга тезроқ етиб олиш мақсадида такси, йўналишли такси, автобусларга ўтирамиз. Айрим ҳайдовчилар эрталабдан қўполлик қилиб, кайфиятимизни бузишса, нолиймиз, йўловчиларни ҳурмат қилмайди, дея танқид қиламиз. Аммо йўловчи маданияти, транспортга чиқиш, тушиш одоби ҳақида ҳар доим ҳам гапиравермаймиз. Биз ҳамюртларимизнинг айнан шу мавзудаги фикрлари билан қизиқдик: кимдир ёшларни айблади, ёшлар ...\tБатафсил »\nМушоҳада қилинса, оила ижтимоий, маиший муносабатларга асосланган маскангина эмас, балки инсоннинг ҳаётини изга соладиган, тақдирини белгилайдиган, турмуш зарбаларини енгиш йўлларини ўргатадиган, шу йўсин миллий қадриятларга сайқал берадиган тадқиқот институти ҳамдир. Гоҳида бу ҳаёт ҳақиқатини англаб, англамай нафақат ўз умримиз, балки яқинларимизнинг ҳам умри бесамар ўтишига сабабчи бўлиб қоламиз. Кейин эса беҳуда афсус-надоматлар чекамиз. Бу фикрлар қаршимдаги ёши етмишга яқинлашган, тортган ...\tБатафсил »\nСВЕТЛАНА – ОЙДИН ДЕГАНИ\nБу маскандаги ҳар бир анжом бажарадиган вазифаси билан сизга ўзингиз яшаётган олам ичра яна бир “спорт” деб аталадиган жозибали, куч-қудратга ошно этувчи олам борлигидан сўзлайди. Бу маскандаги ҳар бир йўлак ўша бетакрор олам билан йўлларингизни туташтиради. Гап юртимиздаги барча Олимпия захиралари коллежлари, жумладан, Чирчиқ Олимпия захиралари коллежи ҳақида бормоқда. Спортнинг таэквондо WTF тури билан бир неча йиллардан буён шуғулланиб келаётган, ...\tБатафсил »\nДардга даво излаб…\nИлм-фан ҳақида гап кетганда “игна билан қудуқ қазиш”, “оғир карвон” каби таърифларни ишлатамиз. Лекин бугуннинг шиддати олимларимиз фаолиятига ҳам тезкор руҳ олиб кирди. Тиббиёт, кимё, физика, бир сўз билан айтганда, барча соҳаларда илмий изланишлар олиб бораётган тадқиқотчилар Президентимизнинг янги инновацион ғоя ва технологияларни амалиётга имкон қадар тезроқ татбиқ этиб, яхши самараларга эришиш билан боғлиқ қўйган вазифаларини бажаришга астойдил киришдилар. Бугунги ...\tБатафсил »\nКузнинг изғиринли кунларидан бири. Ёмғир шивалаб ёғар, дарахт шохларидан чирт-чирт узилаётган япроқлар замин узра пояндоз янглиғ тўшаларди. Мен совуқдан этим жунжикиб шаҳар кўчаларини кезиб уй излаб юрардим. Эрталабдан буён қанча мавзеларни кездим-у, бироқ кўнглимга ёқадиган бирор уй тополмадим. “Ичкарироқда бўлса-да, анави уйнинг балконлари каттароқ кўриняпти. Ғиштли иморат шекилли, бориб кўрай-чи”, дедим кўп қаватли уйлар оралаб борарканман. Шунда дафъатан, қалқиб кетдим-у, ...\tБатафсил »\nМурувват уйларидаги болаларнинг кўзларига ҳеч боққанмисиз? Бу кўзлардаги меҳрга ташналик, адоқсиз мунгни кўриб қалбингиз озор чекканми? Бундай қисматга дучор бўлган болаларнинг аксариятини тирик етимлар дейишади. Ҳаёт, соғлом бўлатуриб, болалари билан бирга яшаш имкониятига эга бўлатуриб дилбандлари тақдирига бу тавқи лаънат тамғасини босган ота-оналарга ҳайфинг келади. Маълумотларга қараганда, чет давлатларга ишлаш учун кетган эркакларнинг эллик фоизи оиласи бағрига қайтмас экан. Яъни, ...\tБатафсил »\nЖаҳон тарихидаги буюк сиймолардан бири, ўзбек халқининг машҳур фарзанди – Заҳириддин Муҳаммад Бобур ўзининг нисбатан қисқа, аммо кўпқиррали, сермазмун, мураккаб ҳаёти ва фаолияти давомида беқиёс тарихий ва ижодий мерос қолдирган. Бу бебаҳо хазинанинг инсон маънавиятини шакллантиришда, миллий ўзлигини англашида, шунингдек, замонавий цивилизация ривожидаги роли катта. Заҳириддин Муҳаммад Бобур буюк саркарда, забардаст шоир, адабиётшунос, исломшунос олим, таржимон ва яна қатор фазилатлар ...\tБатафсил »


Бир гуруҳ санъаткорлар “Халқ билан бўл” лойиҳаси доирасида Мирзачўлда бўлди (фото)\nCана : 12-06-2018 / Жиззах янгиликлари, Видео / кўрилди: 249\n"Халқ билан бўл” лойиҳаси доирасида "Ўзбекконцерт” давлат муассасаси директори Одилжон Абдуқаҳҳоров, муассаса ходимлари, Ўзбекистон халқ артисти Юлдуз Усмонова, Ўзбекистонда хизмат кўрсатган артистлар Юлдуз Турдиева, Алишер Файз, сўз устаси Шукрулло Исроиловлар Жиззах вилоятига ташриф буюрди. Бу ҳақда "Ўзбекконцерт” давлат муассасаси матбуот хизмати хабар бермоқда.\nТадбир Жиззах вилоятининг Мирзачўл туманида "Обод қишлоқ” лойиҳаси доирасида қурилаётган янги қурилиш шаҳарчасида бўлиб ўтди. Қишлоқнинг кам таъминланган оилаларига муассасанинг эсдалик совғалари топширилди. Меҳмонлар ҳудудда олиб борилаётган ишлар, ёшларнинг ҳаёти билан яқиндан танишишди. Маҳаллий аҳолига санъаткорлар томонидан концерт дастури тақдим этилди.\nЭслатиб ўтамиз: "Ўзбекконцерт” давлат муассасаси "Халқ билан бўл” лойиҳасининг биринчи манзили Сурхондарё вилоятига бир гуруҳ санъат усталари ташрифи билан бошланган эди.\nМАҚСАДИМИЗ ХАЛҚ ФАРОВОНЛИГИ


Бош сахифа > Янгиликлар > АЛИМЕНТНИ УНДИРИШДАН КЎРА ОИЛАНИ ЯРАШТИРИШ МУҲИМ\nАЛИМЕНТНИ УНДИРИШДАН КЎРА ОИЛАНИ ЯРАШТИРИШ МУҲИМ\nОилавий ажримлар - жамиятнинг оғриқли муаммоси. Баъзан жаҳл устида айтилган гап-сўз ёки арзимаган бошқа бир сабаблар билан дарз кетаётган оилалар ҳам йўқ эмас. Айрим ҳолда эса катталар хатоларини вақтида тушуниб етмоқда... Хусусан, фуқаролик ишлари бўйича Кармана туманлараро судининг 07.06.2019 йилдаги ижро ҳужжатига асосан қарздор И.Х. дан Б.Г. фойдасига бир нафар фарзандининг моддий таъминоти учун ҳар ойлик иш ҳақи ва бошқа даромадларининг ¼ қисми миқдорида алимент ундириш белгиланган эди. МИБ Кармана туман бўлимининг аралашуви билан 2017 йилдан буён келишмовчилик асосида яшаб келаётган оила яраштирилди. Натижада ундирувчи қарздордан алимент ундириш тўғрисидаги ижро ҳужжатини суд тартибида қайтариб олди.\nҚайд этиб ўтиш лозим, бўлим томонидан ўтган йил давомида жами 158 та оила яраштирилиб, 175 нафар болага ота-онаси қарамоғида бир оила бўлиб яшаш имкони яратилди.\nКўрилганлар сони: 996


Пайғамбарлик ваҳийси - Hidoyat.uz\nАсосий саҳифа Мақолалар Пайғамбарлик ваҳийси\nЧоп этилди Oktabr 5, 2019 Пайғамбарлик ваҳийсиda fikr bildirishni o'chirish\n(Давоми.Бошланиши ўтган сонларда)\nБу орада ёшлари қирққа етди. Энди Аллоҳ таоло тарафидин ваҳий келар вақти бўлди. Фаришталар улуғи Жаброил алайҳиссаломга Худо тарафидин шундоғ фармон бўлдиким: “Ҳабибим Муҳаммадга айтгил, уни бутун Ер усти тамом инсу жинларга пайғамбар қилдим. Менинг даргоҳимда мақбул бўлган Ислом динини бандаларимга ўргатсин, бандаларимга мени танитиб, амру фармонларимни уларга етказсин. Барча халқни мен айтган ҳақ йўлга бошласин”, деди. Жаброил алайҳиссаломга бу фармон етиши билан “Иқра” [Алақ] сурасидан* бошидаги беш оятни келтирдилар. Қуръони каримдан ер устига тушган биринчи сура шу эди.\nВаҳий бошланиши Рамазон ойининг еттинчи кунига тўғри келди. Шу кунларда Пайғамбаримиз Ҳиро тоғининг ғорида ибодатга машғул эдилар. Жаброил алайҳиссалом одам суратида кўриниб, Пайғамбаримизга қараб:\n– Ўқи! – дедилар. Пайғамбаримиз соллаллоҳу алайҳи ва саллам:\n– Мен ўқишни билмайман, – деганларида, Пайғамбаримизни қучоқлаб олдилар. Сиқиб туриб яна:\n– Ўқи! – дедилар. Шундоқ қилиб, уч қайта сиқиб туриб-қўйвориб “Ўқи!” деган сўзни такрор қилдилар. Учинчи сиқишларида Пайғамбаримизни эзиб, эмганиш даражада қаттиқроқ сиқиб, қўйиб юборгандин кейин “Иқра” сурасининг бошидин беш оятини ўргатдилар. .\nСўнгра Жаброил алайҳиссалом Пайғамбаримиз билан тоғдин тушиб, бир текис жойга келганларида оёқларини ерга урди эрса, дарҳол шу жойдин бир булоқ пайдо бўлди. Таҳорат олишни ўргатган сўнгида, намоз ўқиш тартибларини таълим бериб, Жаброил алайҳиссалом кўздин ғойиб бўлди.\nМана, биринчи ваҳий келиш тартиби шу эрди. Шу кундин тортиб, пайғамбарлик даври бошланиб, бу улуғ вазифа Пайғамбаримиз устиларига юкланди. Шу кундан бошлаб, Аллоҳ таолодин келган амрларни бандаларига етказиб, аларга Ислом динини ўргатишга киришдилар.\nЯна билмак керакким, Аллоҳ таоло ўз қудрати билан барча оламни йўқдин бор қилди. Олам ичида ақл етган, етмаган, кўз кўрган, кўрмаган турли махлуқларни халқ этди. Алар ичида энг ортиқ, аълоси одам фарзандини яратди ва ани ер устига эга қилиб, унга халифалик даражасини берди. Ва ҳам ўзини танитиш учун унга ақл, фикр бериб, ҳақ динни тутиб, тўғри йўлдин юришга буюрди. Буларга раҳбарлик қилиш учун 124 минг пайғамбарларни юборди. Аларнинг ҳақлари учун халқ олдида ҳужжат, далил бўлсин деб, аларга мўъжизалар берди. Яна бизларнинг кўзимизга кўринмайдиган, бошқа сезиш қувватларимиз билан билинмайдиган бир турли махлуқларни яратдиким, аларни фаришталар, жинлар деб айтилур. Ер устини инсонлар, ҳайвонларга жой қилгандек, осмонларни фаришталарга, ҳавони, ер, сувларни жин тоифаларига макон қилди.\nМана шу фаришталар ичинда тўрт нафар улуғ фаришталарга пайғамбарлик даражасини берди. Булар – Жаброил, Микоил, Исрофил, Азроил алайҳиссаломлардур. Тамом махлуқларга ризқ тайёрлаш иши Микоил алайҳиссалом вазифасидур. Ҳар бир банданинг ейдирган бир парча нони олтмиш қўлдан ўтиб, унинг оғзига тушадур. “Биринчиси Микоил – энг охиргиси новвой” деган сўзнинг ҳақиқати шулдур. Банда ўз ризқини топишда ҳарна ўзи билган, қўлидан келган ҳамма сабабларни қолдирмай қилишга Аллоҳ таоло тарафидин буйрулмишдур. Аммо банданинг кўзи кўролмайдиган бир қанча сабаблар бордурким, уларни ишлаб, вужудга чиқариш фаришталарга топширилмишдур. Бундай бўлгач, банда қўлидан келганича ҳар ишнинг сабабини қолдирмасдин қилиб, қолгани бўлса, уни Худога топширмоқ лозимдур, Ислом шариатининг кўрсатган ҳақиқий йўли шулдур.\nИсрофил алайҳиссалом бўлса, қиёмат-қойим бўлишида сур чалиш ва ҳам руҳларни тарбият қилиш, Азроил алайҳиссалом жон олиш, Жаброил алайҳиссалом Аллоҳ амрларини пайғамбарларга еткуриб, ваҳий келтириш, осмоний офатларни ер юзида ижро қилиш вазифаларидадурлар. Бундан бошқа ҳам турли хизматларда Худо амрига қарашлидур. Энди ҳар бир мусулмон одам учун, Худога ва унинг пайғамбарларига, қиёмат кунининг бўлишига, ўлгандан кейин қайтадан тирилмакликка ишонмоқ қандоқ фарз бўлса, фаришталарнинг борлигига шундоқ ишонмоқ фарздур. Чунки барча пайғамбарларга Худо тарафидин келадиган ваҳийлар шу фаришталар улуғи Жаброил алайҳиссалом орқали келур. Лекин у фаришталарни пайғамбарлардин ўзга инсонлар кўзлари билан кўришлари мумкин эмасдур. Аммо пайғамбарлар бўлсалар, ваҳий келганда инсоний сифатларидин фаришталик сифатларига ўтиб туриб ваҳий олурлар. Чунки уларнинг асли яратилишларида фаришталик, руҳоний сифатлари ғолибдур.\nПайғамбаримиз соллаллоҳу алайҳи ва саллам Жаброил алайҳиссаломни пайғамбарлик даври – 23 йилда 24 минг марта кўрганлари ривоят қилинур. Жаброил алайҳиссаломнинг асли хилқатларини икки қайта кўрган эдилар. Бошқа пайғамбарларга бу миқдорда кўриш муяссар бўлмаган эди. Жаброил алайҳиссалом кўпинча чиройли одам суратида бўлиб кўринур эди. Устоз шогирдини ўқитгандек ваҳий келтурган Қуръон оятларини ўргатур эди. Ваҳий тарқаб, Жаброил алайҳиссалом ғойиб бўлгандин кейин кўнгилларида ёд қолган оятларини бир ҳарф қолдирмасдин саҳобаларга ўргатиб, ҳам ёздирур эдилар. Аммо Пайғамбаримиз Жаброил алайҳиссаломдин ваҳий олиш чоғлари ўзларида бир ўзгариш пайдо бўлур эди. Чунки руҳоний фаришта билан алоқа боғлаб, инсоний ва жисмоний сифатлардин йироқлашиб туриб, ваҳий олиш лозим келур эди. Мана шу ҳолда ҳозир турган кишилар кўзлари ўнгида Пайғамбаримизда бир ўзгариш пайдо бўлганини кўрар эдилар. Шундоқки, ваҳий тушган чоғда ҳар қанча ҳаво совуқ бўлса ҳам, табаррук юзлари, пешоналаридан тер оқиб кетар эди. Агар туя минган чоғларида ваҳий тушса, анинг оғирлигини кўтаролмай, туя дарҳол чўкар эди. Мана, ваҳий келишининг ақлга сиққан миқдори шунчаликдур. Туркий саводхон ёки ярим олим кишиларга мўлжаллаб ёзилган бу китобимизда мундин ортиқроқ ёзишни муносиб кўрмадик. Ўқувчиларимиз катта олим одамлар бўлсалар, бу ҳақда ёзилган арабий, форсий китобларни кўрсунлар. Ҳар бир мусулмонман деган кишига, энг бўлмаса, шунчалик тушуниб қўйиш лозимдур.\nШундоқ қилиб, Пайғамбаримиз биринчи ваҳий олишларида “Иқра” сураси бошидин беш оят ёдлаб, ваҳий тамомидин сўнгра уйларига қайтдилар. Лекин фаришта олами ила инсон оламининг алоқаси, Аллоҳ таолонинг шундоқ улуғ фариштаси Жаброил алайҳиссаломни биринчи қатим кўриб, ундин ваҳий олишлари, унинг Пайғамбаримизни “Ўқи!” деб уч навбат сиқиб қучоқлаши улуғ ҳайбатга эга эди. Мана шунинг учун Пайғамбаримизнинг қалблари, бутун танлари инсонлик тақозоси ила ларзон бўлиб, титраб, ҳар ким кўрса, ўзларида бошқача бир ҳолат пайдо бўлган эди.\nАлихонтўра СОҒУНИЙнинг “Тарихи Муҳаммадий” асаридан\nЁнғиндан жабр кўрганларга 100 млн. сўмдан зиёд ёрдам берилди


КИТОБ ЧИҚАРДИНГИЗМИ, ОРТГА БУРИЛИБ ҚАРАМАНГ!\nЖараён 06 June 2018 14:53 354\nАлишер Навоий номидаги ўзбек тили ва адабиёти университетида ёш умидли ижодкор Жўрабек Жаҳоннинг китоб тақдимоти бўлиб ўтди. Унда таниқли адабиётшунослар, халқ шоирлари ҳамда ёш қаламкашлар иштирок этди.\nОдатда тақдимоти бўлаётган китоб муаллифи кўкларга кўтарилиб мақталар, асарлари лойиқми, лойиқ эмасми адабиёт дурдоналари қаторида туришга лойиқ қилиб кўрсатилар эди. Аммо бу сафарги тақдимот бутунлай ўзгача руҳда ўтказилди.\nТаниқли адабиётшунослар Сувон Мели ҳамда Баҳодир Каримовлар сўзга чиқиб шоирнинг ютуқлари билан биргаликда камчиликларини ҳам айтиб ўтди. Сувон Мели Жўрабек Жаҳоннинг “Адабиёт муаллимасига” шеърига тўхталар экан, ижодкор қаерда тўхташни билиши лозимлиги ҳақида фикр юритди.\nЎзбекистон халқ шоири Усмон Азимнинг чиқиши кечани ҳақиқий “Маҳорат мактаби”га айлантириб юборди.\n— Китобингиз баҳосини ўзингиз аниқ билишингиз керак, дейди устоз ижодкор. — Китоб чиқардингизми, ортга бурилиб қараманг. Бўлди, сиз халққа бериб бўлдингиз. Энди у билан фахрланиб юришни бас қилинг. Янада яхшироқ ёзишга, янада кўпроқ нарса беришга уринг. Адабиётда ўз ўрнингзини топмоқчимисиз, белингизни жуда кўп жойидан боғлашингиз керак. Тинимсиз ўқиш, изланиш лозим...\nЎзбекистон Ёзувчилар уюшмаси ёшлар билан ишлаш бўйича раис ўринбосари Нодир Жонузоқ чинакам истеъдод ёш билан белгиланмаслиги ҳақидаги фикрлари билан ўртоқлашди. “Кўнгил пойтахти” дея номланган мазкур шеърлар гулдастининг асоси бўлган, китобдаги “ўқ илдиз” шеърлардан ўқиб берди.\nУшбу тақдимотда танқид ҳам, мақтов ҳам ўз ўрнида бўлди.


Қозоғистондаги авиаҳалокатда жароҳат олган 30 киши ҳамон шифохонада\n27 декабрь куни Олмаотадан Нурсултонга парвоз қилаётган самолёт қулаши оқибатида юз берган авиаҳалокатда жароҳат олган 30 киши ҳамон шифохонада даволанмоқда, дея 5 январь куни хабар берди Олмаота жамоат соғлиқни сақлаш департаменти.\nДепартмент маълумотига кўра, Олмаотастационарларида 27 нафар бемор, жумладан етти нафар бола бор. Бир киши Олмаота кўптармоқли клиник шифохонасининг реанимациясида. Уч нафар жабрдийда санитар авиация самолётида Нур-Султонга олиб борилди. Жамоат соғлиқни сақлаш департаментининг таъкидлашича, беморларнинг аҳволи барқарор, ёмонлашиш аломатлари сезилмаяпти.\nШифокорлар 22 та операция ўтказдилар, шундан икки нафари болаларда ўтказилди — уларнинг синган оёқлари «эгилувчан мосламалар» билан мустаҳкамланди.\nДепартаментнинг маълум қилишича, авиаҳалокат куни Олмаота шифохоналарига 69 нафар жабрдийда олиб келинди, улар орасида тўққиз нафар бола бор эди.\n27 декабрь куни эрталаб Bek Air авиакомпаниясига тегишли Fokker 100 самолёти Олмаота аэропорти яқинига қулаб тушди. Ҳодиса оқибатида 12 киши, жумладан ҳаво кемаси командири ҳалок бўлди. Ўнлаб кишилар жароҳат олди. Нур-Султонга парвоз қилаётган бортида 93 нафар йўловчи ва 5 нафар экипаж аъзоси бўлган самолёт билан алоқа парвоздан бир неча дақиқа ўтиб йўқолиб қолди. Кейинроқ самолёт қулаб тушгани, аввал бетон деворга урилиб, сўнг икки қаватли турар жой биносига бориб урилгани маълум бўлди.\nИИВ баёнот бериб, 12 киши халок бўлган ва ўнлаб кишилар жароҳат олган йўловчи самолёти ҳалокати факти бўйича Жиноят кодексининг 344 моддаси — «Ҳаракат хавфсизлиги ёки транспорт эксплуатацияси қоидаларини бузиш» бўйича жиноий иш қўзғатилганини маълум қилди.\nФожеадан сўнг хукумат расмийлари баёнот бериб, Bek Air авиакомпанияси фаолияти тўҳтатилгани, шунингдек Fokker 100 русумидаги самолётлар парвози ҳам вақтинча тўҳтатилгани борасида маълум қилди.


29 май, 2020, 23:45\nТеглар:Ростов | Элдор Шомуродов | Бавария\nМоҳир тўпурарлар меҳнати акс этган рейтинг\nБутун Европа футболдан дам олаётган бир пайтда “Бавария” футболчилари тўпурар ҳужумчилар учлиги рейтингида етакчилик позициясини тобора мустаҳкамлаб бормоқда.\nБу рейтинг Европа миллий чемпионатларида бир жамоа таркибида энг кўп гол урган уч нафар футболчи кўрсаткичлари асосида шакллантирилади.\nУшбу рейтингнинг биринчи поғонасидан Роберт Левандовски, Серж Гнабри ва Филиппе Коутиньо учлиги ўрин олган. Бу уч футболчи жорий мавсумда “Бавария” томонидан киритилган жами 78 та голнинг 46 тасига муаллифлик қилишган.\nНазарий жиҳатдан улардан ўзиб кетиши керак бўлган ПСЖ вакиллари – Килиан Мбаппе, Неймар ва Мауро Икарди мавсум эрта якунлангани туфайли 43 та гол билан иккинчи ўринда қолиб кетди.\nКучли учликни бу мавсум кўп гол ураётган “Лацио” ҳужум учлиги - Чиро Иммобиле, Фелипе Кайседу ва Хоакин Корреа 42 та гол билан якунлаган. Улар Италия чемпионати бошланиши билан бу мавсум бошқа майдонга тушмайдиган ПСЖ вакилларидан осонликча ўтиб кетади.\nЯна бир немис жамоаси – “Лейпциг” тўпурарлари 40 та гол билан юқори ўринларга интилмоқда. Тимо Вернер, Марсель Забитцер ва Патрик Шикнинг ҳар бир голи уларни рейтингда юқорига кўтаради.\nНиҳоят, ўзбек ҳужумчиси Элдор Шомуродов бошчилигидаги “Ростов” тўпурарлари Европа миқёсида камтарона – 69-поғонада қайд этилган бўлса-да, ростовликлар Россия чемпионатидаги энг кучли иккита ҳужум учлигидан бири ҳисобланади. “Ростов” учлигида энг кўп тўпни Элдор Шомуродов киритган – 11 та гол. Унинг жамоадошлари Алексей Ионов ва Роман Ерёменко рақиблар дарвозасини беш маротабдан ишғол қилган.\nШундай бўлса-да, Элдор ўз дўстлари билан бирга “Наполи” (80-ўрин), “Севилья” (98-ўрин), “Атлетико” (102-ўрин) каби бир қатор номдор клублари ҳужумчиларини ортда қолдирмоқда.\nРоссия премьер-лигаси ўйинлари ҳам 21 июндан бошланишини инобатга олсак, Элдор Шомуродов бошчилигидаги “Ростов” ҳужум учлигида рейтинг поғоналарида юқорига кўтарилиш салоҳияти бор.\nАлбатта, тез кунларда қатор Европа давлатларида миллий чемпионат ўйинлари бошланиши билан бу рейтингдаги кўрсаткичлар ҳам бирма-бир янгиланади.


Муаллиф:\t05.12.2017 11:15\nМусулмонлар давлати заифлашган даврлар бўлган, аммо халифалик яна бошидан оёққа туриб, кучли ва қудратли давлатга айланиб, бутун мусулмон умматини бирлаштирар эди. Лекин мусулмон ўз халифасини ва бутун халифаликни йўқотганидан сўнг қандай йўл тутиши керак? Бундай ҳолатда мусулмонларнинг бирлашиши ниҳоятда қийин, ҳатто иложсиз. Ниҳоят шундай давр келди: Ислом олами пойтахти Боғдод фатҳ қилинди, шу билан биргаликда халифалик хам халифа ҳам қулади. Халифа ва у билан халифаликнинг йўқ бўлиши – бу мусулмонлар учун жуда катта фожиа эди. Боғдод фатҳ қилингандан сўнг мўғуллар шаҳардаги ва унинг атрофидаги мусулмонларнинг мулкларини талон-тарож қилишар, одамларни ўлдиришар, шаҳарларни вайронага айлантиришар ва Ислом маданиятини йўқотишар эди. Боғдоддаги жиноятчилик ва қийинчиликлар қирқ кечаю қирқ кундуз давом этиб, кўчалар одамларнинг ўликларига тўлиб, ерлар қондан қизилга бўялиб кетган эди. Шаҳар уйқуга кетган, фақат мўғулларнинг кулгуси, бор-будидан айрилган аёллар ва ёш болаларнинг йиғисидан бошқа нарса эштиламас эди. Қирқ кун давом этган бу ваҳшийликлардан сўнг Хулаго қўшинига вабо тарқалишидан қўрқиб, (шаҳар ичида бир миллиондан ортиқ жасадлар кўчаларда ётар эди) фармон чиқаради. Унга кўра:\n1. Аскарлар орасида вабо тарқалишининг олдини олиш мақсадида бутун қўшин Боғдоддан чиқарилиб, Ироқ шимолидаги шаҳарларга юборилиши, мўғулларнинг кичик гуруҳи Боғдод атрофига жойлашитирилиб, ҳар қандай иғволарнинг олди олиниши керак;\n2. Боғдодда аҳоли учун тўлиқ хавфсизликни таъминлаш ва мусулмонлардан бирортасини ўлдирилмаслик керак. Яширинган барча одамлар яширин жойларидан чиқиб ўликлари кўмиш учун имкон яратиб бериш. Лекин бир миллиондан ортиқ одамни кўмиш жуда ҳам оғир иш бўлиб, бунга жуда кўп вақт кетади. Ҳаво ўзгармагунча буни қилишмаса, бутун Ироқ ва Шомга касаллик тарқалиши эҳтимоли бор. Бордию эпидемия тарқалса, мусулмон ёки мўғулни ажратиб ўтирмас эди. Шунинг учун Хулаго ўликларнинг барчасидан Боғдод аҳолиси ёрдамида қутулмоқчи эди. Ранглари оқарган, озиб кетган, оғир аҳволдаги мусулмонлар яширин жойларидан чиқиб бир-бирларини танишмас эди. Ҳамма ўликлар орасидан ўзининг оға-инисини, отасини, онасини, боласини излашга тушди. Мусулмонлар зудлик билан ўликларни кўмишга киришдилар, аммо Хулаго тахмин қилганидек, шаҳарда жуда даҳшатли эпидемия бошланиб, каллакесарлардан омон қолган мусулмонларнинг жуда кўпи ҳалок бўлди. Бу ҳақида Ибн Касир қуйидагини ёзади: “Қирғиндан тирик қолганлар вабодан қочиб қутула олмади. Бу Боғдодни эгаллаган яна бир офат эди. Аллоҳдан ўзга ҳеч кимда на куч ва на қудрат бор”.\n3. Мўғуллар томонидан Боғдодда тузилган янги бошқарув кенгашига шиа Муаййид ад-дин Ибн Ал-Алқомийни тайинлаш керак. Аммо Ал-Алқомий шунчаки кўргазма учун тайинланган бўлиб, тўлиқ бошқарув фақат мўғуллар қўлида эди. Шунингдек, мўғуллар Ал-Алқомийни ҳар қадамда пастга уришар эди. Бу нафақат Хулаго ёки унинг юқори мартабали қўмондонлари, балки оддий аскарлар томонидан ҳам юз берарди. Кунлардан бир куни бундай пастга уришларни бир аёл кўриб қолган. Ўшанда Ал-Алқомий отига минмоқчи бўлганда оддий аскарлар унинг отини хипчин билан уриб ҳуркитишар эди. Шунда аёл унга қараб: “Аббосийлар сенга шундай муносабатда бўлишганми?” – деб сўрабди (Ал-Бидоя ва ан-ниҳоя”). Бу аёл Аббосийларнинг собиқ бош вазири эътиборини халифа давридаги ҳолатига ва ҳозирги ҳолатига қаратмоқчи бўлган. Бунгача у халқ етакчиси бўлиб, бутун халқ ва ҳатто халифа ҳам унинг гапларига қулоқ солар эди. Энди эса аҳволига қаранг. Мўғулларнинг оддий аскари ҳам уни хоҳлаган жойида пастга уриши мумкин. Ўз юртини, халқини, динини, обрўсини сотган вазирнинг бундай аҳволга тушиши, ҳатто душмалари томонидан ҳам ҳурмат қилинмаслиги аниқ эди. Бундай инсонлардан фойда бўлгунича фойдаланишар, фойдаси тегмай қолганидан сўнг қадр-қиймати бир пул бўлар эди. Аёлнинг бу гаплари Ибн Ал-Алқомийга жуда оғир ботиб кетади. Қайғуга тушган ва шарманда бўлган Боғдод “ҳукмдори” ўз уйига кириб кетади. Унинг умидлари пучга чиққан эди, аслида мўғулларнинг босқинидан энг кўп талафот кўрган одам ўзи бўлди. Ҳа, ҳозирда у Боғдод ҳукмдори, аммо унда ҳеч қандай ҳокимият кучи йўқ, вайронага айланган, кули кўкка совурилган, ўликлар ва касаллар ҳукмдори эди. Ибн Ал-Алқомий бу шармандаликларни кўтара олмасдан, бир неча кундан сўнг, яъни ҳижрий 656 йили мўғуллар босқинидан бир неча ой ўтгач шармадаликда, хор-зор бўлиб, на ўзи ва на авлодлари учун ҳеч қандай фойда келтира олмасдан ёлғизликда вафот этади.\nЯнгиланди ( 05.12.2017 11:32 )


Компания вакили сўзларига кўра, "текширувнинг стандарт жараёни" синовлар тўхтатилишига олиб келган. Клиник синовларнинг тўхтатилиши қанча вақтга чўзилиши ҳозирча маълум эмас.\nТОШКЕНТ, 9 сен - Sputnik. AstraZeneca компаниясининг коронавирусга қарши вакцинаси синовлари Буюк Британиядан бўлган иштирокчилардан бирида нохуш таъсир эҳтимоли туфайли тўхтатилди, деб хабар қилмоқда Stat News портали компания вакилига таянган ҳолда.\nОксфорд мутахассислари билан биргаликда ишлаб чиқилаётган AstraZeneca вакцинаси август ойида АҚШда учинчи босқич синовларига ўтган эди. Сал олдин AstraZeneca мутахассислари Буюк Британия, Бразилия ва ЖАРда бошланган.\nКомпания вакили сўзларига кўра, "текширувнинг стандарт жараёни" синовлар тўхтатилишига олиб келган. Унинг сўзларига кўра, AstraZeneca "синовлар ўтказилиши муддатига эҳтимолий таъсирларни минималлаштириш учун ушбу ҳолатни тезлаштирилган тартибда таҳлил этмоқчи". Компания вакили сўзларига кўра, синовларнинг тўхтатилиши "шаблон характерга" эга ва бундай ҳолатларда зарурдир.\nНохуш таъсирлар келиб чиқиши сабаблари маълум эмас, аммо манбалар сўзларига кўра, синовлар иштирокчиси тузалиши кутилмоқда. Манбалар сўзларига кўра, ушбу ҳолат AstraZeneca вакцинаси бўйича ўтказилаётган бошқа тадқиқотларга ҳам ўз таъсирини кўрсатган.\nКлиник синовларнинг тўхташи қанча узоқ давом этиши ҳозирча маълум эмас, дея таъкидланмоқда.\nАҚШда шунингдек, Moderna ва Pfizer компанияларининг коронавирусга қарши вакциналари синовлари ўтказилмоқда.


Клавиатурага ўрнатилган Raspberry Pi 400 компьютери атиги 70 доллардан сотувга чиқди - Terabayt.Uz\nКлавиатурага ўрнатилган Raspberry Pi 400 компьютери атиги 70 доллардан сотувга чиқди\nАҚШнинг нуфузли Time журнали ўн йилликда тақдим қилинган ўнта энг муҳим гаджет рўйхатига Raspberry Pi компьютерини ҳам киритган. Якка платали ушбу компьютер турли инновацион қурилмалар ишлаб чиқишда жуда қўл келади; масалан, биз аввалроқ унинг базасида яратилган ақлли кўзгу видеосини эълон қилганмиз.\nМазкур лойиҳа ижодкорлари энди ихчам клавиатурага ўрнатилган Raspberry Pi 400 моделини намойиш этишди. Уларнинг таъкидлашича, «бу – Raspberry Pi 4 компьютерининг 4 ГБ тезкор хотирали, янада тезкор ва зўр вариантидир».\nRaspberry Pi 4 компьютери клавиатура билан бирга сотувга чиқарилган бўлса, Raspberry Pi 400 техник жиҳатларига кўра унга ўхшаш, аммо у бевосита клавиатуранинг ўзига интеграция қилинган. Унга фақат microHDMI-HDMI кабели ёрдамида монитор ва сичқонча улаш, microSD-карта жойлаш, электр тармоғига улаш кифоя – базавий компьютер тайёр!\nRaspberry Pi 400 компьютери 1,8 ГГц частотали тўртта ARM Cortex-A72 ядросидан иборат процессор базасида ишлайди. Шунингдек, унга Gigabit Ethernet, Bluetooth 5.0 ва Wi-Fi 802.11ac модуллари ўрнатилган. Унинг корпусида micro-HDMI, иккита USB 3.0 ва битта USB 2.0 портлари мавжуд. Қурилма токни USB-C порти орқали қабул қилади.\nЎҚИНГ: Визиткага жойланган микрокомпьютер тақдим этилди!\nКлавиатура-компьютер аллақачон 70 долларлик нарх билан сотувга чиққан. Шунингдек, қурилмани 100 долларлик жамланма тарзида ҳам таклиф этишяпти – унинг таркибига яна сичқонча, қувватлаш блоки, microSD-карта, HDMI-кабел ҳамда бошловчилар учун қўлланма ҳам киритилган.\nRaspberry Pi 400 ҳозирда АҚШ, Буюк Британия ва Францияда сотилмоқда, яқин орада эса Италия, Германия, Испания, Ҳиндистон, Австралия ва Янги Зеландия бозорларига ҳам чиқади.\nЭслатиб ўтамиз, ўтган йили Виржил Дюпра исмли дастурчи Collapse OS номли «Охирзамон операцион тизими»ни яратган эди. Кейинроқ эса Жей Дошер исмли киши Raspberry Pi Recovery Kit русумли «Охирзамон компьютери»ни терган.\n#kompyuter #клавиатура #компьютер #Raspberry Pi #Raspberry Pi 400


Бўстонлиқда ноқонуний қурилган дала ҳовлилар бузилади...\n13.07.2018 14:46 0 2713\nБўстонлиқда ноқонуний қурилган ҳашаматли дала ҳовлилар бузилади. Бу ҳақда «O'zbekiston 24» телеканали орқали эфирга узатилган лавҳада айтиб ўтилган.\nЛавҳада Бўстонлиқ туманида ноқонуний қурилган иншоотлар кўрсатилиб, унда махсус хизматлар ёрдамида дарё олди ҳудудларида тозалаш ишлари бошланиши: ноқонуний қурилган дала ҳовлилари бузиб ташланини баён қилинган. Сабаби ҳудудда жойлашган кўплаб иншоотлар хавфсизлик ва санитария қоидаларига жавоб бермайди.\nЛавҳада ҳуқуқ тартибот органлари ноқонуний қурилиш учун ер ҳудудларини ажратган маҳаллий ҳокимият органларида ҳам текширув ўтказиши ҳикоя қилинади:\nБўстонлиқ дала-ҳовли ноқонуний\nЖамият 24/01, 09:14\nЧорбоғ йўлида «Спарк» уриб юборган аёл вафот этди. Унинг шахси аниқланмоқда\nЖамият 22/01, 20:42


Қирғизистон масъуллари: сўнгги норозилик намойишларда хорижий давлатлар омилларининг қўли бор - Parstoday\nфеврал 24, 2020 14:44 Asia/Tashkent\nФорс ахборот агентлигининг хабар қилишича, Қирғизистон Бош вазири Муҳаммадқози Абдулқозиев чет эл инвесторлари Қирғизистоннинг марказларидан узоқ минтақасида логистик бир марказни қуришга қизиққанди шунингдек бу инвесторлар мазкур лойиҳа қолабида янги технологиялар билан корхонани таъминлаш ва 15 минг янги иш жой яратиш ҳақида хабар қилишганди деб қўшимча қилди.\nўз сўзларида айрим хорижий омиллар Норин шаҳри халқи орасида нотўғри ташвиқот олиб бориб уларнинг эътирозларига сабаб бўлишди. Мазкур шартномани бекор этиш бу вилоят яшовчилари манфаатларига муносиб эмас деб изоҳлади.\nЭслатиб ўтамиз, Норин халқини мингдан ортиқ яшовчилари мазкур эътирозли намойишларда қатнашганди.\nЭътирозчилар хитойликларнинг иштирокини мамлакат миллий хавфсизлиги учун жиддий таҳдид эканлигини таъкидлаб, бу шарномани беккор этилишин талаб қилишди.\nХитой презиенти Си Цзинпинни 2019 -чи йилнинг 13 июнида Қирғизистонга уюштирган сафари жараёнида логистик -савдв-иқтисодий марказни қуриш шартномаси имзоланганди.\nМазкур лойиҳа бюджети 275 миллион доллар бўлиб лойиҳани амалга ошириш учун Хиой ва Қирғизистон инвесторлари ҳисса қўшиши кутилганди.\nХитойлик космонавтларнинг космик станциясига кириш лаҳзаси (видео)


Набий суйган мевалар\nЧоп этилган: 09.12.2014\nҲар бир мусулмон киши пайғамбаримиз Муҳаммад алайҳиссаломнинг сийратлари ҳақида янада кўпроқ билишни, суннатларига мукаммалроқ амал қилишни хоҳлайди. Аслида, бу йўл умматга у зотнинг саҳобаларидан меросдир.\nАсҳоби киромлар ҳар борада…\n«Мусулмончилик – аста-секинлик»ми?\nХалқ орасида гоҳида «Мусулмончилик – аста-секинлик» деган гапни эшитиб қоламиз. Хўш аслида ҳам шундайми? Буни қандай тушуниш керак?\n«Мусулмончилик – аста-секинлик» экани тўғри, аммо унинг ҳам ўз ўрни бор. Масалан, фарзларни адо этишда бу…\nКўз тегиши ростми?\nНазар кўз тегиши рост. Пайғамбаримиз (с.а.в.) бу ҳақда: "Назар ҳақдир", дея марҳамат қилганлар (Имоми Бухорий ривояти). Яъни, кимларнингдир назари моддий ва маънавий жиҳатдан зарар етказиши ҳақиқатдир. Шунинг учун ҳам, киши бирон нарсани…\nСэр Бордли: «Ҳаловатни Исломдан топдим»\n1918 йили бутун ҳаётим ўтган ватанимни тарк этиб, шимолий ғарбий Африқо томон юзландим ва унинг саҳроларида бадавийлар билан етти йил яшадим. Шу давр мобайнида саҳровий бадавийлар тилини ўргандим, кийимларини кийдим ва овқатларини едим.…\nЖин, сеҳр ва фолбинлар\nЧоп этилган: 13.01.2012\nИнсонни адаштирувчи кофир жин уч ҳолатда унинг ичига кириб олиши мумкин экан:\n1. Гуноҳи кабира қилаётганда.\n2. Қаттиқ хафа бўлганда.\n3. Қаттиқ хурсанд бўлганда.\nГуноҳи кабира қилаётган пайтда кириб олган кофир жин инсонни ўша гуноҳ билан…\n15-саҳифа. Жами 15 саҳифа\nМенинг айбларимни кўрсатган кимсани Аллоҳ марҳаматига олсин.


ГАЛАОСИЁДА “НАҚШБАНД“ ҲУНАРМАНДЧИЛИК МАРКАЗИНИНГ ТАНТАНАЛИ ОЧИЛИШ МАРОСИМИ БЎЛИБ ЎТДИ | Buxoro yoshlari gazetasi\nГАЛАОСИЁДА “НАҚШБАНД“ ҲУНАРМАНДЧИЛИК МАРКАЗИНИНГ ТАНТАНАЛИ ОЧИЛИШ МАРОСИМИ БЎЛИБ ЎТДИ\nБугун “Ипак ва зираворлар” фестивали доирасида Галаосиё туманида “Нақшбанд” ҳунарманчилик марказининг тантанали очилиш маросими бўлиб ўтди.\nҲунармандчилик маркази Бухоро туманининг Янги шаҳар кўчасида жойлашган бўлиб 1 гектар ер майдонини эгаллайди.\n“Нақшбанд” ҳунармадчилик маркази қурилиши учун ушбу маскан танланишига сабаб бир неча юз йиллар муқаддам бу ерда қатор устахоналар фаолият юритганидир. Жўй мўлиён ҳозирги Жўйзар ариғи атрофида марказнинг қурилиш ишлари бошланар экан турли топилмалар шуни англатадики, қадимда бу масканда қоғоз ва қоғоз учун Жувоз ёғи ишлаб чиқарилган.\nМарказда ҳозирги вақтда 40 дан ортиқ ёшлар ҳунар сирларини ўрганиб келмоқда. Устоз-шогирд анъаналарини давом эттириш ва ривожлантириш, касб-ҳунар сирларини ёшларга чуқурроқ ўргатиш мақсадида шогирдлар сонини юз нафарга ошириш режалаштирилган.\nМарказнинг ёғоч ўймакорлиги йўналишида фаолият олиб бораётган Акмал Муҳиддинов бошчилигидаги ҳунармандчилик ишлари бугунги кунда Тошкент, Бухоро, Самарқанд, Хоразм, Жиззах вилоятларидаги диққатга сазовор масканларининг кўркига кўрк қўшмоқда. Акмал Муҳиддинов фаолияти давомида яна бир муҳим ишга қўл урган 2017 йил унинг изланишлари натижасида ишланган муаллифлиги остидаги “Бухоро қоғози тарихи ва қайта тикланиши” номли китоби нашр этилди. Уста ҳунарманд ҳунармандчилик марказидаги чархпалакларни шогирдлари билан бирга тайёрлаган. Акмал Муҳиддинов томонидан туманда ҳунармандчилик марказидан ташқари ҳордиқ масканининг дизайни ҳам яратилган.\nШунингдек, уста ҳунарманд Бухорода илк бора сомондан қоғоз ишлаб чиқаришни йўлга қўйгандир. Акмал Муҳиддинов ҳамда унинг жамоаси томонидан ишланган ҳунармандчилик маҳсулотлари бугунги кунда мамлакатимизда ва жаҳоннинг энг нуфузли кўргазмаларида намойиш этилмоқда.\nПредыдущая записьОТА УМИДИ БЎЛГАН ЭГИЗАК СПОРТЧИЛАР!Следующая записьXIX – “Ипак ва зираворлар” – “Silk & spices” – “Шёлк и специи”:


Баҳодирхон Элибоев — Sof.uz\nЖурналист. Баҳодир Элибоев 1980 йил 28 апрелда Фарғона вилояти Риштон шаҳрида туғилган. Ўзбекистон давлат Жаҳон тиллари университети халқаро журналистика факултетини битирган. "Ўзбекистон мустақил ҳуқуқ ҳимоячилари" ташаббус гуруҳининг Фарғонадаги вакили.\n14.11 09:54 197\nПулларимизни нима қилишимиз билан кимнинг нима иши бор?\n6.11 14:43 1047\nМен ишлаб топган пулимни, яъни пешана терим билан топган пулимни биров назорат қилишига нега йўл қўйишим керак?\nЖурналист vs Блогер: Ким у, нима у?\n29.10 16:51 363\nҲозирги блогерлик деб аталаётган машғулот бу журналистикада ҳисобга олинган. Буни "Сариқ Матбуот" деб аташади. "Yellow Press" дейишади Ғарбда. Сариқ мабуот ибораси сўзма-сўз таржима қилинган. Аслида "тутуруқсиз матбуот" дейилади. "Бульварная Пресса" ҳам дейишади. Тутуруқ йўқ ҳисоби.\nДима Қаюм аёллар билан нега тортишди?\n16.10 20:23 844\nДимага кутубхонаси учун ер берилди", "размий ғишт қўйилди" деган гаплар ҳақиқатдан узоқ. Димага ҳали-бери ер берилганича йўқ. Буни ўзи ҳам тасдиқласа керак. Шунчаки айрим расмийлар Дима орқали "очко"га ишлаб қолишмоқда.\n5.10 16:16 2577\nҲатто вирусини текширганимизда 90 % вирусли уруғлар ҳам экишга топширилаётган экан. Хитойдан келтириладиган дориларимиз ҳам 100 $ лик таъсири йўқ дорилар бўлиб чиқди. Барчасини Инспекция аниқлади ва уруғларни вируслардан ўлдирадиган дорилар сифатли бўла бошлади.\n92 ёшли кўзи ожиз ногиронга виртуал қабулхона кредит олиб тадбиркор бўлишни таклиф қилди\n4.10 18:21 388 Колумнистлар\nУкаси 74 ёшда, у ҳам, хотини ҳам 2-гуруҳ ногирони. Икки нафар қизи билан ҳаммаси бир хонадонда яшайди.\n1.10 13:44 497\n24.09 10:02 548 Колумнистлар\n19.09 10:46 864 Колумнистлар\n- Жаноб Бош вазир, сизни танқид қилсам майлими? Лекин кимлигингизни айтмаймиз. :) - Жаноб Ички Ишлар вазири, рухсатингиз билан сизнинг ИВС ва СИЗОларингизни танқид қилсак, бунга нима дейсиз? Лекин қайси ИВСлигини айтмаймиз... - Ахб... вазирлиги нега телевидениядаги сериалларга қарамаяпти? "Айниқса ёш болаларга бу жуда салбий таъсир қилади."\n20.02 13:42 22 Колумнистлар\nКарате бўйича миллий терма жамоамизнинг аҳволи бугун жуда аянчли ҳолга тушиб қолди. Терма жамоа сентябр ойидан бери ҳеч қандай Премьер-Лига ва А серия мусобақаларини қолдирмай, барчасида бир хил таркиб билан иштирок этиб келмоқда.\n21.09.2018 05:26 116 Колумнистлар\nШу кундан буён собиқ “Фарғонанефт” балансида бўлган Нефтчилар клуби, собиқ ишчилар ётоқхонаси, эстакада нефть тўплаш маркази, Поп тумани Чодак қишлоғидаги “Нефтчи” болалар оромгоҳи ва участкалардаги кўплаб бино иншоотлари, ер майдонлари собиқ “Фарғонанефт” акциядорлари билан маслаҳатлашмай, умумий йиғилиш ўтказмай, ҳеч қандай баённома тузилмай сотиб юборилди.\n10.03.2018 15:51 44 Колумнистлар\nФарғона вилояти Риштон туманининг Оқ Ер қишлоғида яшовчи Султонова Юлдузхон Раҳмоналиевнанинг (1988) турмуш ўртоғи Олимжон (1983) 2017 йилнинг апрелида 23 нафар ҳамюртлари билан биргаликда Россияга ишлашга кетади.\n4.11.2017 21:25 25 Колумнистлар\nДоим айтаман, автобусда юришдан кўра завқлироғи йўқ! Марди майдоннинг дарди - майдонда! Эрталаб шаҳарга бориш учун автобусга чиққанман. Ёнимга бир йигит келиб ўтирди. Айтганча, бугун ҳамманинг юзида табассум. Бугун «банний ден»!\n28.08.2017 18:56 10 Колумнистлар\nҒани ошпаз ишдан келгач, ўғлининг бетоблигини билдию, қўшниникига телефонга югурди. 03га сим қоқиб, тезроқ келиб ўғлини кўриб қўйишларини илтимос қилди. Аниқроғи, Худонинг зорини қилди. Гап орасида бензин борлигини ҳам негадир қистириб ўтди.\nОила (мутлақо ўзига хос ҳикоя)\n22.08.2017 20:55 23 Колумнистлар\nУмуман, оила - муқаддас. Шахсан менга у қандай таркибда бўлишининг қизиғи йўқ. Лекин у муқаддас! Тўғри, шундай оилалар бор отага муҳтож, оилалар бор онага зор… ёки тирноққа зор, пулдан қийналиб қолган оилалар бор ва ҳоказо.


Вазифаларни бажармаганлар ишдан олинади: Мирзиёев амалдорларни қаттиқ огоҳлантирди - 11.02.2021, Sputnik Ўзбекистон\nПрезидентнинг сўзларига кўра, одамлар қоғозбозликдан чарчаган. Банк раҳбарлари мудраб ўтирибди, вазирлар ўзларининг вертикал тизимида ишларни ташкил қила... 11.02.2021, Sputnik Ўзбекистон\nТОШКЕНТ, 11 фев — Sputnik. Шавкат Мирзиёев 2021 йилги Давлат дастурида белгиланган вазифалар бажармаган давлат органлари раҳбарларини ишдан олиш билан огоҳлантирди. Бу ҳақда президент “Ёшларни қўллаб-қувватлаш ва аҳоли саломатлигини мустаҳкамлаш йили” Давлат дастури ижросини самарали ташкил этиш масалалари юзасидан видеоселектор йиғилишида маълум қилди.Мирзиёев: камроқ гапиринг, баландпарвоз гаплар менга ёқмайди“Асосий мақсадимиз, мамлакатимиз келажаги бўлган ёшларимизни ҳар томонлама қўллаб-қувватлаш, аҳоли ўртасида соғлом турмуш тарзини қарор топтириш, юқори иқтисодий ўсишга эришиш орқали халқ фаровонлигини таъминлашдан иборат”, - деди президент.Мирзиёев Фарғонага вилоятига ташриф давомида вилоятнинг ўсиш нуқталари белгилангани, лекин шу билан бирга жуда катта муаммолар борлигини таъкидлади.Навбат Фарғона вилоятига: президент ташрифидан сўнг тўртта туман ҳокими ўзгарди“Мана битта тайёргарлик кўрмаган жойга борган эдик, қанча-қанча нуқсонлар, муаммолар. Бу шаҳарнинг ҳокими нима билан шуғулланади, шунча селекторларда айтган (гаплар - таҳр.) нимага кетяпти. Қани сектор раҳбарларининг иши деган савол ҳаммамизни қийнаши керак”, -деди Мирзиёев.Давлат раҳбари Фарғона шаҳрининг тўртта сектор раҳбарини ишдан олиб ташлаганининг сабаби улар ҳозирги сиёсатни тушунмасликлари ва унга хайрихоҳ эмасликларини айтди.Мирзиёев бу давлат органларининг барча даражадаги раҳбарларига тааллуқли эканини урғулади. Унинг сўзларига кўра, одамлар қоғозбозликдан чарчаган. Банк раҳбарлари мудраб ўтирибди, вазирлар ўзларининг вертикал тизимида ишларни ташкил қила олмаяпти.Президент Давлат дастур лойиҳаси умумхалқ муҳокамасига қўйилиб, 2 мингдан зиёд таклифлар, фикр-мулоҳазалар олингани, улар асосида қайта ишланиб, янада бойитилганини эслатди.Бир йиллик маошини қайтарсин - президент Когон туман раҳбарларини ишдан олдиУшбу такомиллашган Давлат дастури президентнинг жорий йил 3 февралдаги фармонига мувофиқ қабул қилинди. Унда 273 та банд бор. Бу чора-тадбирларни бажариш учун қарийб 30 триллион сўм, 2 миллиард 600 миллион доллар ва 57 миллион евродан зиёд маблағ йўналтирилиши кўзда тутилган.\n13:54 11.02.2021 (янгиланди: 14:21 08.04.2021)\nПрезидентнинг сўзларига кўра, одамлар қоғозбозликдан чарчаган. Банк раҳбарлари мудраб ўтирибди, вазирлар ўзларининг вертикал тизимида ишларни ташкил қила олмаяпти.\nТОШКЕНТ, 11 фев — Sputnik. Шавкат Мирзиёев 2021 йилги Давлат дастурида белгиланган вазифалар бажармаган давлат органлари раҳбарларини ишдан олиш билан огоҳлантирди. Бу ҳақда президент “Ёшларни қўллаб-қувватлаш ва аҳоли саломатлигини мустаҳкамлаш йили” Давлат дастури ижросини самарали ташкил этиш масалалари юзасидан видеоселектор йиғилишида маълум қилди.\n“Асосий мақсадимиз, мамлакатимиз келажаги бўлган ёшларимизни ҳар томонлама қўллаб-қувватлаш, аҳоли ўртасида соғлом турмуш тарзини қарор топтириш, юқори иқтисодий ўсишга эришиш орқали халқ фаровонлигини таъминлашдан иборат”, - деди президент.\nМирзиёев Фарғонага вилоятига ташриф давомида вилоятнинг ўсиш нуқталари белгилангани, лекин шу билан бирга жуда катта муаммолар борлигини таъкидлади.\n“Мана битта тайёргарлик кўрмаган жойга борган эдик, қанча-қанча нуқсонлар, муаммолар. Бу шаҳарнинг ҳокими нима билан шуғулланади, шунча селекторларда айтган (гаплар - таҳр.) нимага кетяпти. Қани сектор раҳбарларининг иши деган савол ҳаммамизни қийнаши керак”, -деди Мирзиёев.\nДавлат раҳбари Фарғона шаҳрининг тўртта сектор раҳбарини ишдан олиб ташлаганининг сабаби улар ҳозирги сиёсатни тушунмасликлари ва унга хайрихоҳ эмасликларини айтди.\n"Қарор чиқди, ҳаммасини бажарса бўлади, лекин бизда энг катта камчилик назорат тизими йўқ. Вилоят, шаҳар ҳокимлари ўзини қийнамайди.... мартдан ҳар ойда 10-20 фоиз бандни бажармаганда, ҳаммани ишдан олиб ташлайверамиз", - деди президент\nМирзиёев бу давлат органларининг барча даражадаги раҳбарларига тааллуқли эканини урғулади. Унинг сўзларига кўра, одамлар қоғозбозликдан чарчаган. Банк раҳбарлари мудраб ўтирибди, вазирлар ўзларининг вертикал тизимида ишларни ташкил қила олмаяпти.\n“Раҳбар кўп, масъуллар кўп, лекин одамларнинг дарди билан шуғулланадиган одам йўқ десак бу ҳам тўғри бўлади”, - деди Мирзиёев.\nПрезидент Давлат дастур лойиҳаси умумхалқ муҳокамасига қўйилиб, 2 мингдан зиёд таклифлар, фикр-мулоҳазалар олингани, улар асосида қайта ишланиб, янада бойитилганини эслатди.\nУшбу такомиллашган Давлат дастури президентнинг жорий йил 3 февралдаги фармонига мувофиқ қабул қилинди. Унда 273 та банд бор. Бу чора-тадбирларни бажариш учун қарийб 30 триллион сўм, 2 миллиард 600 миллион доллар ва 57 миллион евродан зиёд маблағ йўналтирилиши кўзда тутилган.


“Реал” дарвозабони Куртуа Яхшибоевнинг голига баҳо берди - Namanganliklar.uz\n“Реал” дарвозабони Куртуа Яхшибоевнинг голига баҳо берди\nИспаниянинг “Реал Мадрид” клуби дарвозабони Тибо Куртуа ЕЧЛ 2-туридан ўрин олган “Шериф”га қарши ўйиндан кейин ўз фикрлари билан ўртоқлашди.\n“Ўйин биз кутгандек ўтмади. Кўрганингиздек, “Шериф”нинг иккита голи ҳам моҳирона ижродан кейин урилди. Одатда, биз ҳар доим ғалаба учун интилганмиз, аммо бунинг учун яхши ҳимояланиш ҳам зарур. Рақиб посбони ажойиб ўйин намойиш этди, тўп унинг дарвозасига киришни истамади. Унга қойил қолмай илож йўқ.\n“Шериф” таркибида тезкор ўйинчилар кўп, бу ишимизни анча қийинлаштиргани ҳам бор гап. Ўйин давомида биз прессинг қилишга улгурмадик. Футболда шунақаси ҳам бўлиб туради. Ўтган ҳафталарда “Сельта” ва “Мальорка” устидан осон ғалабаларга эришгандик, бугун эса ютқаздик. Энг эътиборимни тортгани – рақиб жамоа аъзоси Тиллнинг голи бўлди, у жуда чиройли ижро этилди. Мағлубиятни тезроқ унутишга ҳаракат қиламиз”, дейди Куртуа.\nЭслатиб ўтамиз, Яхшибоев гол урган баҳсда “Шериф” ўз тарихида илк бор Испанияда ғалаба қозонди. Клуб 6 очко билан гуруҳда пешқадамлик қилаётган бўлса, “Реал” 3 очко билан 2-ўринда бормоқда.\nАввалроқ, клубнинг ушбу ғалабаси орқали жамоа 4 йиллик бюджет пулига тенг маблағни ишлаб олгани ҳақида хабар берган эдик.\n2 294 Ko'rishlar\nЎқ отар қуролни ноқонуний сақлаб келган шахс аниқланди\nҚамоқхонада отишма юз берди. 100 дан ортиқ қурбон бор


NASA коинот агентлиги олимлари Ердан Ойга етиб боришнинг максимал тез ва арзон йўлини топишди ва унга патент олишди. Ойга янги йўналиш кўп вақтни тежашга ва бунинг натижасида ёнилғи тежалишига имкон беради.\nScience Alert нашрида маълум қилинишича, янги йўналиш Ойга парвозга кетадиган вақтни ярим йилдан 2,5 ойгача қисқартириш имконини беради.\nБунинг натижасида нафақат ёнилғи тежалади, балки Ойга учадиган кема бортига кўпроқ техника олиш имкони пайдо бўлади.\nБиринчи қарашда, Ердан Ойгача йўналишга патент олиш ғайритабиийдек туюлади. Аммо NASA олимлари янги йўналишнинг ишлаб чиқилиши узоқ вақт ва аниқ таҳлил ҳамда моделлаштиришни талаб қилган интеллектуал мулк деб ҳисоблашмоқда.\nNASA’нинг Dark Ages Polarimeter Pathfinder (Dapper) деб номланган янги миссияси Ойга етиб боришда ушбу йўналишдан фойдаланади. Қурилма паст частотали радиотўлқинларни излаш билан шуғулланади. Олимлар бу маълумотлар ёрдамида қора материянинг биринчи сигналларини топишга умид қилишмоқда.\nNASA мутахассислари янги йўналишни айнан Dapper’ни Ойга жўнатиш зарурати сабабли ишлаб чиқишган. Олимлар олдида қурилмани Ойга етказишнинг иложи борича арзонроқ усулини топиш вазифаси турган. Янги йўналиш бир нечта манёврларни ўз ичига олади, улар давомида кема Ой ва Ернинг тортиш кучидан секинлашиш ва тезлашиш учун фойдаланади. Бу эса ёнилғи тежаш имконини беради.